
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 245 

22 Νοεμβρίου 2011 


ΝΟΜΟΣ ΥΠ’ ΑΡΙΘΜ. 4029 

Εθελοντισμός στο Λιμενικό Σώμα - Ελληνική Ακτοφυ¬ 
λακή και στο Πυροσβεστικό Σώμα και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΥΣΤΑΣΗ ΚΑΙ ΛΕΙΤΟΥΡΓΙΑ 
ΕΠΙΚΟΥΡΙΚΗΣ ΑΚΤΟΦΥΛΑΚΗΣ 

Άρθρο 1 

Σύσταση, υπαγωγή και αποστολή 
της Επικουρικής Ακτοφυλακής 

1. Συνιστάται Επικουρική Ακτοφυλακή (εφεξής ΕΠ.ΑΚΤ.), 
η οποία υπάγεται στο Αρχηγείο Λιμενικού Σώματος - 
Ελληνικής Ακτοφυλακής (ν. 3922/2011, Α' 35-εφεξής Λ.Σ.- 
ΕΛ.ΑΚΤ.) και συνδράμει εθελοντικά στην εκτέλεση της 
αποστολής του. 

2. Στις διεθνείς σχέσεις χρησιμοποιείται ο όρος 
«ΗθΙΙοπίο ΑυχίΙίαιγ ΘοαεΙ ΟυαιχΙ». 

3. Αποστολή της ΕΠ.ΑΚΤ. είναι η ενίσχυση και η υπο¬ 
στήριξη του έργου των Λιμενικών Αρχών ανά την Επι¬ 
κράτεια, με την εθελούσια συμμετοχή πολιτών, ιδίως 
στους τομείς της προστασίας του θαλάσσιου περιβάλ¬ 
λοντος και της ασφάλειας ναυσιπλοΐας. 

4. Ειδικότερα, η αποστολή της ΕΠ.ΑΚΤ. περιλαμβάνει 
συνδρομή: 

α. στην πρόληψη και εφαρμογή μέτρων για την κατα¬ 
πολέμηση θαλάσσιας ρύπανσης, 

β. στην προστασία της ανθρώπινης ζωής στη θάλασσα 
και στην έρευνα-διάσωση, 

γ. σε καταστάσεις έκτακτης ανάγκης, 

δ. στην ασφάλεια πλου και τη θαλάσσια κυκλοφορία 
των ερασιτεχνικών σκαφών κάθε τύπου, καθώς και των 
θαλάσσιων μέσων αναψυχής. 

5. Η ανωτέρω αποστολή ασκείται εντός του πλαισίου 
των αρμοδιοτήτων του Λ.Σ.-ΕΛ.ΑΚΤ., οι δε εθελοντές 


και εθελόντριες δεν εμπλέκονται σε δραστηριότητες 
σχετικές με την επιβολή του νόμου και σε ένοπλες επι¬ 
χειρήσεις, καθώς και σε δραστηριότητες που άπτονται 
της εσωτερικής λειτουργίας των λιμενικών αρχών. 

Αρθρο 2 

Απόκτηση ιδιότητας του Εθελοντή Ακτοφύλακα 

1. Η ΕΠ.ΑΚΤ. αποτελείται αποκλειστικά από εθελοντές 
και εθελόντριες ακτοφύλακες. 

2. Υποψήφιος εθελοντής/εθελόντρια ακτοφύλακας 
(εφεξής εθελοντής ακτοφύλακας) δύναται να είναι κάθε 
Έλληνας και Ελληνίδα υπήκοος ή υπήκοος κράτους - μέ¬ 
λους της Ευρωπαϊκής Ένωσης ηλικίας 18 έως 60 ετών, 
ο οποίος υποβάλλει σχετική αίτηση σε λιμενική αρχή 
της χώρας, γνωρίζει και υποστηρίζει την αποστολή της 
ΕΠ.ΑΚΤ. και πληροί τα ακόλουθα προσόντα και υπο¬ 
χρεώσεις: 

α. Δεν έχει καταδικασθεί και δεν διώκεται για τα αδι¬ 
κήματα που αποτελούν κωλύματα για την πρόσληψη 
μόνιμου προσωπικού του Λ.Σ. κατά τα προβλεπόμενα 
στην περίπτωση β' της παρ. 2 του άρθρου 1 του ν. 3079/ 
2002 (Α' 311). 

β. Δεν κάνει χρήση ναρκωτικών ουσιών. 

γ.Έχει σωματική και ψυχική υγεία. 

δ. Γνωρίζει κολύμβηση. 

ε. Γνωρίζει επαρκώς την ελληνική γλώσσα και έχει 
μόνιμη διαμονή στην Ελλάδα τουλάχιστον τριών ετών. 

3. Με απόφαση του Υπουργού Προστασίας του Πολίτη 
καθορίζονται τα όργανα και η διαδικασία απόκτησης 
της ιδιότητας του εθελοντή ακτοφύλακα, τα απαιτούμε- 
να πιστοποιητικά και δικαιολογητικά, ο τρόπος ελέγχου 
αυτών και κάθε άλλο σχετικό θέμα. 

4. Οι υποψήφιοι που γίνονται αποδεκτοί εντάσσο¬ 
νται στη δύναμη της ΕΠ.ΑΚΤ. που εδρεύει στον τόπο 
υποβολής της αίτησης και προμηθεύονται το «Ειδικό 
Δελτίο Εθελοντή Ακτοφύλακα» (εφεξής Ε.Δ.Ε.Α.), το 
οποίο εκδίδεται από το Τμήμα Εκπαίδευσης, Ευαισθη- 
τοποίησης του Πολίτη και Εθελοντισμού της Διεύθυνσης 
Προστασίας Θαλασσίου Περιβάλλοντος του Αρχηγείου 
Λ.Σ.-ΕΛ.ΑΚΤ., στην οποία εφεξής τηρείται και το «Ειδικό 

Μητρώο Εθελοντών Ακτοφυλάκων» (εφεξής Ε.Μ.Ε.Α.). 
Από την ημερομηνία εγγραφής ατο Ε.Μ.Ε.Α, αποκτούν 
την ιδιότητα του εθελοντή ακτοφύλακα. 

5. Με την επιφύλαξη των περιπτώσεων α , β', γ' και 
δ' της παραγράφου 6 του άρθρου 8, από την εγγραφή 
τους στο Ε.Μ.Ε.Α. απονέμεται στους εθελοντές ακτοφύ¬ 
λακες, με απόφαση του Αρχηγού Λ.Σ.-ΕΛ.ΑΚΤ,, ο βαθ¬ 
μός του «εθελοντή ακτοφύλακα». 

6. Το έργο του εθελοντή είναι τιμητικό και άμισθο. Ο ε¬ 
θελοντής ακτοφύλακας μετέχει σε εθελοντικές δράσεις 
σύμφωνα με τις γνώσεις και τις δυνατότητάς του. 

Άρθρο 3 

Σύσταση Ομάδων Επικουρικής Ακτοφυλακής 

1. Στις έδρες των λιμενικών αρχών της Επικράτειας, 
καθώς και των λιμενικών σταθμών που υπάγονται σε αυ¬ 
τές, συνιστώνται, με απόφαση του προϊσταμένου κάθε 
λιμενικής αρχής, Ομάδες Επικουρικής Ακτοφυλακής (ε¬ 
φεξής ΟΜ.Ε.Α.) που αποτελούνται από εθελοντές ακτο¬ 
φύλακες. 

2. Οι ΟΜ.Ε.Α. υπάγονται διοικητικά και επιχειρησιακά 
στον Προϊστάμενο της λιμενικής αρχής στην έδρα της ο¬ 
ποίας συνιστώνται. Σε κάθε ΟΜ.Ε.Α. ορίζεται ένας εθε¬ 
λοντής ακτοφύλακας ως συντονιστής, που αποτελεί το 
σύνδεσμο της Ομάδας με τη λιμενική αρχή. 

3. Με απόφαση του Αρχηγού Λ.Σ.- Ε.Λ.ΑΚΤ. καθορίζε¬ 
ται η διαδικασία ορισμού του συντονιστή, τα ελάχιστα 
προσόντα του και κάθε άλλο θέμα σχετικό με τη λει¬ 
τουργία της ΟΜ.Ε.Α.. 

4. Απαραίτητη προϋπόθεση για τη σύσταση ΟΜ.Ε.Α. 
είναι η εγγραφή τουλάχιστον πέντε εθελοντών ακτοφυ¬ 
λάκων σε αυτήν. Σε περίπτωση αδυναμίας σύστασης 
ΟΜ.Ε.Α., λόγω έλλειψης του αναγκαίου ελάχιστου αριθ¬ 
μού εθελοντών και μέχρι τη συμπλήρωσή του, η λιμενική 
αρχή υποστηρίζεται, όποτε απαιτηθεί, από τους εγγε¬ 
γραμμένους εθελοντές σε δράσεις σχετικές με την απο¬ 
στολή της ΕΠ.ΑΚΤ.. 

Άρθρο 4 

Δράσεις των ΟΜ.Ε.Α. 

1. Οι δράσεις των ΟΜ.Ε.Α. ασκούνται υπό την επίβλε¬ 
ψη και καθοδήγηση του προϊσταμένου της λιμενικής αρ¬ 
χής στην περιοχή της οποίας έχουν συσταθεί και είναι οι 
εξής: 

α. Παροχή συνδρομής σε συμβάντα προστασίας θα¬ 
λάσσιου περιβάλλοντος, επιχειρήσεις έρευνας και διά¬ 
σωσης και καταστάσεις έκτακτης ανάγκης που λαμβά¬ 
νουν χώρα στην περιοχή αρμοδιότητας της λιμενικής αρ¬ 
χής- 

β. Παροχή συνδρομής στο έργο της λιμενικής αρχής 
που σχετίζεται με την ασφάλεια των λουσμένων και την 
τήρηση των διατάξεων περί ασφαλούς κίνησης και κυ¬ 
κλοφορίας των ερασιτεχνικών σκαφών και των θαλάσ¬ 
σιων μέσων αναψυχής, η οποία πραγματοποιείται πα¬ 
ρουσία στελεχών του Λ.Σ.-ΕΛ.ΑΚΤ.. 

γ. Διενέργεια περιπολιών στην περιοχή αρμοδιότητας 
της λιμενικής αρχής με σκοπό την επιτήρηση της θάλασ¬ 
σας και των ακτών για την πρόληψη θαλάσσιας ρύπαν¬ 
σης και την έγκαιρη ενημέρωση της λιμενικής αρχής για 
ύπαρξη τυχόν ναυτιλιακών κινδύνων, κινδυνεύοντος 
σκάφους και επιβατών, καθώς και τυχόν άλλης παράνο¬ 
μης πράξης ή απόπειρας παράνομης πράξης που υποπί¬ 
πτει στην αντίληψή τους. 


δ. Παροχή συνδρομής και υποστηρικτικού έργου προς 
τα πληρώματα των επιχειρησιακών μέσων του Λ.Σ.- 
ΕΛ.ΑΚΤ. και ιδίως επισκευή, ανέλκυση - καθέλκυση, υ- 
φαλοκαθαρισμός, συντήρηση μηχανών - κινητήρων, ε¬ 
φόσον οι Εθελοντές Ακτοφύλακες διαθέτουν τα ανάλο¬ 
γα προσόντα. 

ε. Οργάνωση και διενέργεια εκπαιδευτικών σεμινα¬ 
ρίων επί θεμάτων ασφαλούς πλου και αντιμετώπισης δυ¬ 
σχερών περιστατικών για τους κατόχους αδειών χειρι¬ 
στών ταχύπλοων σκαφών και ιδιοκτήτες, καθώς και χει¬ 
ριστές και ιδιοκτήτες λοιπών θαλάσσιων μέσων αναψυ¬ 
χής και ερασιτεχνικών σκαφών κάθε τύπου και είδους, 
με σκοπό τη βελτίωση των ναυτικών τους γνώσεων και ι¬ 
κανοτήτων, υπό το συντονισμό και την εποπτεία του 
προϊσταμένου της λιμενικής αρχής. 

στ. Παροχή συνδρομής στον προληπτικό έλεγχο των 
ερασιτεχνικών σκαφών, κάθε είδους και τύπου, και θα¬ 
λάσσιων μέσων αναψυχής, από εξειδικευμένους προς 
τούτο εθελοντές των ΟΜ.Ε.Α. και όπου αυτό είναι δυνα¬ 
τόν, με στόχο πάντα την ασφαλή ναυσιπλοΐα και την 
προστασία της ζωής στη θάλασσα. 

2. Οταν πλωτά, χερσαία ή και εναέρια μέσα εθελο¬ 
ντών ΟΜ.Ε.Α., που έχουν καταγραφεί στο Ειδικό Μη¬ 
τρώο της παραγράφου 2 του άρθρου 5, χρησιμοποιού¬ 
νται στο πλαίσιο άσκησης των ανωτέρω δράσεων, φέ¬ 
ρουν υποχρεωτικά και σε ευκρινές σημείο του σκάφους, 
του οχήματος ή του εναέριου μέσου, συγκεκριμένη δια¬ 
κριτική ταινία ενιαίου τύπου για όλη την Επικράτεια με 
το έμβλημα της ΕΠ.ΑΚΤ,, η μορφή της οποίας καθορίζε¬ 
ται στο άρθρο 8. 

3. Σε περίπτωση αδυναμίας σύστασης ΟΜ.Ε.Α., κατά 
τα οριζόμενα στην παράγραφο 4 του άρθρου 3, εφαρμό¬ 
ζονται ανάλογα οι διατάξεις του παρόντος με εξαίρεση 
αυτές του εδαφίου ε' της παραγράφου 1. 

Άρθρο 5 

Μέσα Εθελοντών 

1. Εθελοντής Ακτοφύλακας που είναι ιδιοκτήτης οχή¬ 
ματος ή σκάφους οποιοσδήποτε είδους και τύπου ή ιδιω¬ 
τικού υδροπλάνου ή ελικοπτέρου ή αεροπλάνου ή και ο¬ 
ποιοσδήποτε άλλου κατάλληλου για την εκτέλεση της α¬ 
ποστολής μέσου, επιτρέπεται, εφόσον επιθυμεί και το 
δηλώσει σχετικά, να το χρησιμοποιεί προς όφελος της 
ΟΜ.Ε.Α.. 

2. Τα δηλούμενα εκ μέρους των εθελοντών χερσαία, 
πλωτά ή εναέρια μέσα ελέγχονται για την καταλληλότη¬ 
τα, αναγκαιότητα και χρησιμότητά τους από τριμελή επι¬ 
τροπή που ορίζεται από τον προϊστάμενο της λιμενικής 
αρχής και εν συνεχεία απογράφονται από τις λιμενικές 
αρχές και καταγράφονται στο «Ειδικό Μητρώο Χερσαί¬ 
ων, Πλωτών και Εναερίων Μέσων Εθελοντών Ακτοφυλά¬ 
κων» που τηρείται από το Τμήμα Εκπαίδευσης και Ευαι- 
σθητοποίησης του Πολίτη και Εθελοντισμού, της Διεύ¬ 
θυνσης Προστασίας Θαλασσίου Περιβάλλοντος του Αρ¬ 
χηγείου Λ.Σ.-ΕΛ.ΑΚΤ.. Το Τμήμα αυτό μεριμνά για τη 
διαβίβαση του ανωτέρω μητρώου στο Ενιαίο Κέντρο Συ¬ 
ντονισμού Έρευνας και Διάσωσης και στο Κέντρο Επι¬ 
χειρήσεων του Αρχηγείου Λ.Σ.-ΕΛ.ΑΚΤ., καθώς και για 
την εκάστοτε επικαιροποίησή του. 

3. Τα ανωτέρω μέσα καταγράφονται στο εν λόγω μη¬ 
τρώο εφόσον είναι ασφαλισμένα. Ειδικά για τα πλωτά 
μέσα ως προς την ασφάλισή τους και την αστική ευθύνη, 
ισχύουν τα οριζόμενα στη παρ. 3 του άρθρου 9 του 
ν. 2743/1999 (Α' 211), όπως ισχύει. 

Άρθρο 6 

Εκπαίδευση Εθελοντών Ακτοφυλάκων 

1. Οι εθελοντές ακτοφύλακες προσφέρουν οτις 
ΟΜ.Ε.Α. τις γνώσεις και δεξιότητες που ήδη κατέχουν 
κατά το χρόνο υποβολής της αίτησης, καθώς και αυτές 
που αποκτούν μέσω της εκπαίδευσης που παρέχεται σε 
αυτούς. 

2. Επιθυμητές γνώσεις και δεξιότητες είναι ιδίως οι α¬ 
κόλουθες: του ναυτικού, του επαγγελματία ή ερασιτέχνη 
αλιέα, του κυβερνήτη επαγγελματικού σκάφους, των α¬ 
ποφοίτων Σχολείων Ειδικών Δυνάμεων, του εκπαιδευτή 
χειριστών ταχύπλοων σκαφών, του ξυλουργού, σιδη¬ 
ρουργού, επισκευαστή τηλεπικοινωνιακών συσκευών, 
του μηχανολόγου ή και μηχανικού κάθε είδους κινητή¬ 
ρων, του συντηρητή κάθε είδους κινητήρων, του ναυπη¬ 
γού, του ιστιοπλόου (επαγγελματία και ερασιτέχνη), του 
ερασιτέχνη χειριστή ταχύπλοου σκάφους, του δύτη, του 
αυτοδύτη, του αθλητή ή γυμναστή υγρού στίβου, του 
ναυαγοσώστη, του διασώστη, του ναυτοπροσκόπου, του 
προσκόπου και του ιατρού. 

3. Η θεωρητική και πρακτική εκπαίδευση των εθελο¬ 
ντών ακτοφυλάκων καθορίζεται από το Επιτελικό Γρα¬ 
φείο ΕΠ.ΑΚΤ. (εφεξής Ε.Γ./ΕΠ.ΑΚΤ.), μετά από εισήγη¬ 
ση των αρμόδιων Διευθύνσεων του Αρχηγείου Λ.Σ.- 
ΕΛ.ΑΚΤ.. Με απόφαση του Αρχηγού Α.Σ.-ΕΛ.ΑΚΤ. εκδί- 
δεται το Εγχειρίδιο Διδακτέας Ύλης (εφεξής Ε.Δ.Υ.), 
στο οποίο περιλαμβάνονται οι θεματικές ενότητες, το 
πρόγραμμα και το αντικείμενο της εκπαίδευσης, καθορί¬ 
ζεται η συμβολή των Λιμενικών Αρχών, προβλέπονται οι 
μετεκπαιδεύσεις στην Ελλάδα ή στο εξωτερικό με σκο¬ 
πό τη διατήρηση της επιχειρησιακής τους ετοιμότητας, 
καθώς και κάθε άλλο σχετικό θέμα που αφορά στην εκ¬ 
παίδευσή τους. 

4. Η ανωτέρω εκπαίδευση είναι υποχρεωτική για τους 
εθελοντές ακτοφύλακες, με εξαίρεση τους αναφερόμε- 
νους στις περιπτώσεις α', β' ,γ' και δ' της παραγράφου 
6 του άρθρου 8. 

5. Στους εθελοντές ακτοφύλακες, μετά την ολοκλή¬ 
ρωση της εκπαίδευσής τους, απονέμεται από τους κατά 
τόπο αρμόδιους προϊστάμενους των Περιφερειακών Δι¬ 
οικήσεων Λ.Σ.-ΕΑ.ΑΚΤ. πιστοποιητικό παρακολούθησης. 

6. Οι διατάξεις του άρθρου αυτού εφαρμόζονται και 
στους εθελοντές ακτοφύλακες που προβλέπονται στο 
δεύτερο εδάφιο της παραγράφου 4 του άρθρου 3. 

Άρθρο 7 

Σύσταση Επιτελικού Γραφείου ΕΠ.ΑΚΤ. 

1. Συνιστάται στο Αρχηγείο Α.Σ.-ΕΛ.ΑΚΤ. Επιτελικό 
Γραφείο ΕΠ.ΑΚΤ. (εφεξής Ε.Γ./ΕΠ.ΑΚΤ.), υπαγόμενο 
στον Κλάδο Αστυνομίας και Τάξης, το οποίο είναι αρμό¬ 
διο για την καταγραφή των ΟΜ.Ε.Α., το συντονισμό, τον 
προγραμματισμό και την παρακολούθηση του έργου 
τους, δια των Προϊσταμένων των Λιμενικών Αρχών στην 
έδρα των οποίων έχουν συσταθεί. Με απόφαση του Αρ¬ 
χηγού Λ.Σ.-ΕΑ.ΑΚΤ. καθορίζεται η στελέχωση, καθώς 
και κάθε σχετικό θέμα που αφορά στη λειτουργία του. 

2. Το Ε.Γ./ΕΠ.ΑΚΤ. συνεργάζεται με τα καθ’ ύλην αρ¬ 
μόδια όργανα και τις αρμόδιες διευθύνσεις του Α.Σ.- 
ΕΛ.ΑΚΤ. που σχετίζονται άμεσα με το έργο και τη δράση 
των ΟΜ.Ε.Α.. 


Άρθρο 8 

Έμβλημα - Θυρεός - Επισείων - Διακριτικά 
Βαθμοί και βαθμολογική εξέλιξη 

1. Με απόφαση του Αρχηγού του Λ.Σ.-ΕΑ.ΑΚΤ καθορί¬ 
ζονται έμβλημα, θυρεός, επισείων, διακριτική ταινία και 
διακριτικά βαθμών της ΕΠ.ΑΚΤ., ο τύπος και η μορφή 
τους, καθώς και κάθε άλλο σχετικό θέμα. 

2. Οι εθελοντές ακτοφύλακες φέρουν υποχρεωτικά 
και μόνο κατά το χρόνο άσκησης των εθελοντικών δρά¬ 
σεων, φωσφορίζον γιλέκο το οποίο τους χορηγείται από 
το Λ.Σ. - ΕΛ.ΑΚΤ. δωρεάν. Με κοινή απόφαση των Υ¬ 
πουργών Οικονομικών και Προστασίας του Πολίτη καθο¬ 
ρίζεται ο τύπος του ανωτέρω γιλέκου, ο τρόπος προμή¬ 
θειας και προβλέπεται η σχετική δαπάνη. 

3. Οι βαθμοί των εθελοντών ακτοφυλάκων είναι οι ε¬ 
ξής: 

α. εθελοντής ακτοφύλακας 
β. εθελοντής ακτοφύλακας Δ' Τάξης 
γ. εθελοντής ακτοφύλακας Γ' Τάξης 
δ. εθελοντής ακτοφύλακας Β' Τάξης 
ε. εθελοντής ακτοφύλακας Α' Τάξης. 

4. Οι ανωτέρω βαθμοί είναι τιμητικοί και άμισθοι και η 
καθιέρωσή τους αφορά αποκλειστικά και μόνο την εξυ¬ 
πηρέτηση του σκοπού της άρτιας οργάνωσης και αποτε¬ 
λεσματικής λειτουργίας, μέσω της ύπαρξης διακριτής 
αρχαιότητας και ιεραρχίας σε κάθε ΟΜ.Ε.Α.. 

5. Οι εθελοντές ακτοφύλακες, ανεξαρτήτως βαθμού, 
οφείλουν να συμμορφώνονται προς τις εντολές και οδη¬ 
γίες των στελεχών (αξιωματικών, υπαξιωματικών, λιμε¬ 
νοφυλάκων) των λιμενικών αρχών. 

6. α. Στους εθελοντές ακτοφύλακες που κατέχουν δι¬ 
πλώματα Α', Β' ή Γ' τάξεως πλοιάρχου ή μηχανικού του 
εμπορικού ναυτικού κατά το χρόνο εγγραφής τους στο 
ειδικό μητρώο, απονέμεται ο βαθμός του εθελοντή ακτο¬ 
φύλακα Β' τάξεως για όσους κατέχουν πτυχίο Α' ή Β' 
τάξεως και του εθελοντή ακτοφύλακα Γ' Τάξεως για ό¬ 
σους κατέχουν πτυχίο Γ' τάξεως. 

β. Στους εθελοντές ακτοφύλακες που έχουν διατελέ- 
σει αξιωματικοί κατά τη θητεία τους στις ένοπλες δυνά¬ 
μεις απονέμεται ο βαθμός του εθελοντή ακτοφύλακα Γ' 
τάξεως. 

γ. Στους εθελοντές ακτοφύλακες που έχουν διατελέ- 
σει υπαξιωματικοί κατά τη θητεία τους στις ένοπλες δυ¬ 
νάμεις, ή ως πενταετούς υποχρέωσης, απονέμεται ο 
βαθμός του εθελοντή ακτοφύλακα Δ' τάξεως. 

δ. Στους εθελοντές ακτοφύλακες που έχουν υπηρετή¬ 
σει στις ειδικές δυνάμεις ως αμφίβιοι καταδρομείς με ει¬ 
δικότητα κυβερνήτη ταχύπλοων σκαφών απονέμεται ο 
βαθμός του εθελοντή ακτοφύλακα Γ' τάξεως. 

ε. Οι εθελοντές ακτοφύλακες ανεξαρτήτως βαθμού 
προάγονται στον επόμενο κάθε φορά βαθμό, όταν συ¬ 
μπληρώνουν τέσσερα έτη υπηρεσίας στον κατεχόμενο 
βαθμό, με απόφαση του Αρχηγού του Λ.Σ.-ΕΑ.ΑΚΤ. μετά 
από πρόταση του συντονιστή της ΟΜ.Ε.Α. στην οποία εί¬ 
ναι εγγεγραμμένοι, που εγκρίνεται από τον προϊστάμενο 
της λιμενικής αρχής. 

7. Για τους εθελοντές ακτοφύλακες του δεύτερου ε¬ 
δαφίου της παραγράφου 4 του άρθρου 3, οι βαθμοί απο- 
νέμονται με απόφαση του Αρχηγού Α.Σ.-ΕΑ.ΑΚΤ.μετά α¬ 
πό πρόταση του προϊσταμένου της λιμενικής αρχής. 

Άρθρο 9 

Ασφαλιστική κάλυψη - Αστική ευθύνη 

1. Σε περίπτωση ατυχήματος κατά την εκπαίδευση ή 
κατά τη συμμετοχή τους σε εθελοντικές δράσεις της 
ΕΠ.ΑΚΤ., οι εθελοντές ακτοφύλακες καλύπτονται από 
το δικό τους ασφαλιστικό φορέα. Το ατύχημα θεωρείται 
ότι έλαβε χώρα κατά την κύρια απασχόλησή τους, εξαι- 
τίας αυτής και για αυτή και βεβαιώνεται και αντιμετωπί¬ 
ζεται από τις σχετικές διατάξεις που διέπουν τον φορέα 
της κύριας απασχόλησής τους. 

2. Με δαπάνη του Δημοσίου παρέχεται νοσοκομειακή 
και ιατροφαρμακευτική περίθαλψη στους ανασφάλι¬ 
στους εθελοντές ακτοφύλακες που νοσηλεύονται εξαι- 
τίας τραυματισμού ή άλλου ατυχήματος που προκλήθηκε 
κατά τη διάρκεια της εκπαίδευσής τους ή κατά τη συμμε¬ 
τοχή τους σε εθελοντικές δράσεις της ΕΠ.ΑΚΤ.. Οι εθε¬ 
λοντές ακτοφύλακες που κατά τη συμμετοχή τους στις 
εν λόγω εθελοντικές δράσεις τραυματίστηκαν, νοσηλεύ¬ 
ονται στην ίδια θέση που νοσηλεύονται και τα στελέχη 
του Λ.Σ.-ΕΛ.ΑΚΤ.. Αν απαιτείται μακροχρόνια νοσηλεία 
ή έχει προξενηθεί μερική ή ολική αναπηρία ένεκα αυτού 
του τραυματισμού, ισχύει για τη νοσηλεία τους ό,τι προ- 
βλέπεται για τα στελέχη του Λ.Σ.-ΕΛ.ΑΚΤ.. Στον προϋ¬ 
πολογισμό εξόδων του Υπουργείου Υγείας και Κοινωνι¬ 
κής Αλληλεγγύης, Εργασίας και Κοινωνικής Ασφάλισης 
εγγράφονται κατ' έτος πιστώσεις για την αντιμετώπιση 
των παραπάνω δαπανών. 

3. Οι διατάξεις του άρθρου 38 του ν. 3528/2007 (Α' 26) 
περί αστικής ευθύνης των δημοσίων υπαλλήλων ισχύουν 
και για τους εθελοντές ακτοφύλακες μόνο για πράξεις ή 
παραλείψεις τους στο πλαίοιο της άσκησης των καθηκό¬ 
ντων τους. 

Άρθρο 10 

Ευεργετικές διατάξεις 

1. Για τους εθελοντές ακτοφύλακες με τουλάχιστον 
τριετή συνεχή υπηρεσία, η οποία βεβαιώνεται από τον 
προϊστάμενο της οικείας λιμενικής αρχής, οι οποίοι επι¬ 
θυμούν τη συμμετοχή τους στους διαγωνισμούς κατάτα¬ 
ξης προσωπικού στο Λ.Σ.-ΕΛ.ΑΚΤ., εφόσον διαθέτουν τα 
απαιτούμενα, κατά την εκάοτοτε προκήρυξη, προσόντα 
και προϋποθέσεις, θεσπίζονται οι ακόλουθες ευεργετι¬ 
κές διατάξεις: 

α. Οι εθελοντές ακτοφύλακες, κατά την προκήρυξη 
διαγωνισμού κατάταξης στο Λ.Σ.-ΕΛ.ΑΚΤ., λαμβάνουν, 
εφόσον διατηρούν την ιδιότητά τους, αριθμό διακοσίων 
(200) μορίων ο οποίος προστίθεται στα συνολικά τους 
μόρια σύμφωνα με την προκήρυξη. 

β. Οι εθελοντές ακτοφύλακες προτιμώνται κατά τους 
διαγωνισμούς κατάταξης στο Λ.Σ.-ΕΛ.ΑΚΤ., σε οποιαδή¬ 
ποτε κατηγορία, έναντι άλλων υποψηφίων σε περίπτωση 
ισοψηφίας τους. 

2. Στη βεβαίωση του προϊσταμένου της λιμενικής αρ¬ 
χής της παραγράφου 1, αναφέρεται ρητά ότι ο εθελο¬ 
ντής ακτοφύλακας σύμφωνα με τα τηρούμενα στην Υπη¬ 
ρεσία στοιχεία έχει προσφέρει τις εθελοντικές του υπη¬ 
ρεσίες ανελλιπώς επί τρία ή περισσότερα έτη χωρίς να 
έχει απωλέσει την ιδιότητά του σύμφωνα με τα οριζόμε¬ 
να στο άρθρο 14. 

3. Οι εργοδότες υποχρεούνται να επιτρέπουν στους ε¬ 
θελοντές ακτοφύλακες που απασχολούνται στην επιχεί¬ 
ρησή τους, να συμμετέχουν σε έκτακτα περιστατικά για 


τα οποία καλούνται από τη λιμενική αρχή. Ο χρόνος της 
απασχόλησης στο έργο αυτό θεωρείται ως χρόνος απα¬ 
σχόλησης στην κύρια εργασία τους με όλα τα εργασιακά 
δικαιώματα που συνεπάγεται πλην της υποχρέωσης κα¬ 
ταβολής αμοιβής από τον εργοδότη. Στην περίπτωση αυ¬ 
τή, οι ασφαλιστικές εισφορές εργοδότη και εργαζόμε¬ 
νου καλύπτονται από το Δημόσιο. 

4. Η διάταξη της περίπτωσης δ' της παρ. 2 του άρθρου 
6 του ν. 3079/2002 εφαρμόζεται κατ' αναλογία και στους 
εθελοντές ακτοφύλακες. 

5. Στους εθελοντές ακτοφύλακες παρέχεται το δικαίω¬ 
μα εισόδου σε πρατήρια των Ενόπλων Δυνάμεων και 
των Σωμάτων Ασφαλείας. 

Άρθρο 11 

Επιβράβευση εξαίρετων πράξεων 

1. Για εξαίρετες πράξεις που σχετίζονται κυρίως με τη 
διάσωση ανθρώπινης ζωής και την προστασία του θα¬ 
λασσίου περιβάλλοντος και των ακτών, απονέμονται 
στους Εθελοντές Ακτοφυλακές επιβραβεύσεις από τον 
Αρχηγό του Λ.Σ.-ΕΛ.ΑΚΤ. κατόπιν εισήγησης του προϊ¬ 
σταμένου της αρμόδιας λιμενικής αρχής. Οι επιβραβεύ¬ 
σεις των εξαίρετων πράξεων αποτυπώνονται σε έγγρα¬ 
φο έπαινο και συνοδεύονται από μετάλλιο, ο τύπος και 
το περιεχόμενο των οποίων καθορίζεται με απόφαση 
του Αρχηγού του Λ.Σ.-ΕΛ.ΑΚΤ., μετά από εισήγηση του 
Ε.Γ./ΕΠ.ΑΚΤ.. 

2. Στο πλαίσιο της Παγκόσμιας Ημέρας Εθελοντισμού, 
την 5η Δεκεμβρίου εορτάζεται στην Ελλάδα η ημέρα του 
εθελοντή ακτοφύλακα. 

Άρθρο 12 

Δωρεές υπέρ των ΟΜ.Ε.Α. 

1. Για την εξυπηρέτηση της αποστολής των ΟΜ.Ε.Α., 
το Αρχηγείο Λ.Σ.-ΕΛ.ΑΚΤ. δύναται να αποδέχεται δωρε¬ 
ές από εθελοντή ή τρίτο πρόσωπο ή οποιονδήποτε φο¬ 
ρέα, οι οποίες έχουν σχέση με ναυτιλιακό, υλικοτεχνικό 
εξοπλισμό, πλωτά, χερσαία ή εναέρια μέσα, καθώς και ο- 
ποιοδήποτε άλλο μέσο ή υλικό. Οι δωρεές αυτές γίνο¬ 
νται αποδεκτές με απόφαση του Αρχηγού Λ.Σ.-ΕΛ.ΑΚΤ. 
σύμφωνα με τις ισχύουσες διατάξεις περί δωρεών του 
Λ.Σ.-ΕΛ.ΑΚΤ.. 

2. Σε κάθε ΟΜ.Ε.Α. συνιστάται τριμελής επιτροπή απο- 
τελούμενη από τον συντονιστή ως πρόεδρο και δύο μέ¬ 
λη της, η οποία καταγράφει όλα τα υλικά και μέσα της ο¬ 
μάδας, όπως ναυτιλιακό εξοπλισμό, επικοινωνιακό εξο¬ 
πλισμό, αποκτηθέντα πλωτά, χερσαία ή εναέρια μέσα 
που έχουν περιέλθει στην ΟΜ.Ε.Α. μέσω δωρεών, σε ει¬ 
δικό προς τούτο βιβλίο το οποίο τηρείται από την εν λό¬ 
γω επιτροπή και θεωρείται κατ' έτος το μήνα Φεβρουά¬ 
ριο από τον Προϊστάμενο της αρμόδιας Λιμενικής Αρ¬ 
χής, ο οποίος υποβάλει αντίγραφό του στο Ε.Γ./ΕΠ.Α¬ 
ΚΤ.. 

Άρθρο 13 

Κατάργηση ΟΜ.Ε.Α. 

1. Συσταθείσα ΟΜ.Ε.Α. μπορεί να καταργείται με αιτιο¬ 
λογημένη απόφαση του προϊσταμένου της λιμενικής αρ¬ 
χής στην έδρα της οποίας έχει ουσταθεί, όταν δεν καλύ¬ 
πτει πλέον την αναγκαία προϋπόθεση σύστασής της, 
σύμφωνα με την παράγραφο 4 του άρθρου 3 ή όταν δεν 

ανταποκρίνεται στην αποστολή της ΕΠ.ΑΚΤ.. 

2. Σε περίπτωση κατάργησης ΟΜ.Ε.Α., οι εθελοντές α¬ 
κτοφύλακες, εφόσον το επιθυμούν, δύναται να μετεγ- 
γραφούν σε άλλη ενεργή ΟΜ.Ε.Α., άλλως ισχύουν τα ο¬ 
ριζόμενα στο δεύτερο εδάφιο της παραγράφου 4 του άρ¬ 
θρου 3. 

3. Στην περίπτωση κατάργησης ΟΜ.Ε.Α., ο εξοπλισμός 
και τα κάθε είδους μέσα, που έχουν καταγραφεί στο βι¬ 
βλίο της παραγράφου 3 του άρθρου 12 μέχρι και την η¬ 
μέρα κατάργησης, αποτελούν εξοπλισμό και μέσα της 
ΕΠ.ΑΚΤ.. Για τη διάθεσή τους σε άλλη ή άλλες ενεργές 
ΟΜ.Ε.Α. αποφασίζει ο Υπαρχηγός του Λ.Σ.-ΕΛ.ΑΚΤ,, με¬ 
τά από σχετική εισήγηση του Ε.Γ./ΕΠ.ΑΚΤ., το οποίο δια¬ 
γράφει την καταργηθείσα ΟΜ.Ε.Α. από το τηρούμενο αρ¬ 
χείο. 

Άρθρο 14 

Παύση - Αναστολή της ιδιότητας 
των Εθελοντών Ακτοφυλάκων 

1. Η ιδιότητα του εθελοντή ακτοφύλακα παύει να υφί- 
σταται μετά τη συμπλήρωση του εξηκοστού πέμπτου 
(65ου) έτους της ηλικίας του. 

2. Με απόφαση του Αρχηγού του Λ.Σ.-ΕΛ.ΑΚΤ., μετά 
από εισήγηση του προϊσταμένου της λιμενικής αρχής 
προς το Ε.Γ./ΕΠ.ΑΚΤ., η ιδιότητα του εθελοντή ακτοφύ¬ 
λακα παύει: 

α. για σοβαρούς λόγους υγείας, εξαιτίας των οποίων 
έχει προκληθεί βλάβη της ψυχικής ή σωματικής υγείας 
του εθελοντή ακτοφύλακα που δεν επιτρέπει την περαι¬ 
τέρω συμμετοχή του στις εθελοντικές δράσεις της 
ΕΠ.ΑΚΤ., 

β. σε περίπτωση έκδοσης αμετάκλητης καταδικαστι- 
κής απόφασης σε βάρος του, για ποινικά αδικήματα ό¬ 
πως αυτά προβλέπονται στην περίπτωση α' της παρα¬ 
γράφου 2 του άρθρου 2, 

γ. όταν εθελοντής ακτοφύλακας, εκμεταλλευόμενος 
την ιδιότητά του, ενεργεί κατά τρόπο που δεν συνάδει 
με το σκοπό και την αποστολή της ΕΠ.ΑΚΤ., 

δ. μετά από επιθυμία του ίδιου, που δηλώνεται με αίτη¬ 
σή του προς τον συντονιστή της ΟΜ.Ε.Α. ή προς τον 
προϊστάμενο της λιμενικής αρχής, όταν δεν υφίσταται 
ΟΜ.Ε.Α.. 

3. Στις παραπάνω περιπτώσεις και μετά την έκδοση 
της απόφασης του Αρχηγού Λ.Σ. - ΕΛ.ΑΚΤ., αφαιρείται 
το ειδικό δελτίο του εθελοντή ακτοφύλακα, το χορηγη- 
θέν γιλέκο, γίνεται διαγραφή από το μητρώο της παρα¬ 
γράφου 5 του άρθρου 2 και παράλληλα διαγράφεται το 
δηλωθέν μέσο από το μητρώο της παραγράφου 2 του 
άρθρου 5. 

4. Στις περιπτώσεις α' και δ' της παραγράφου 2, επι¬ 
τρέπεται η επανάκτηση της ιδιότητας του εθελοντή α¬ 
κτοφύλακα, σύμφωνα με τη διαδικασία του άρθρου 2. 

5. Με απόφαση του Αρχηγού του Λ.Σ.-ΕΛ.ΑΚΤ., κατό¬ 
πιν εισήγησης του προϊστάμενου της λιμενικής αρχής 
προς το Ε.Γ./ΕΠ.ΑΚΤ., αναστέλλεται η ιδιότητα του εθε¬ 
λοντή ακτοφύλακα οτις περιπτώσεις: 

α. εκπλήρωσης στρατιωτικών υποχρεώσεων, 

β. μετάβασης στο εξωτερικό λόγω σπουδών, 

γ. μακροχρόνιας αναρρωτικής άδειας άνω των εξήντα 
ημερών, μετά το πέρας της οποίας προσκομίζεται σχετι¬ 
κή ιατρική βεβαίωση, 

δ. κύησης και λοχείας (σύμφωνα με τις εκάστοτε ισχύ- 
ουσες διατάξεις περί κύησης και λοχείας του προσωπι¬ 


κού του Λιμενικού Σώματος - Ελληνικής Ακτοφυλακής), 
ε. επανειλημμένης άρνησης συμμετοχής στις δράσεις 
της ΟΜ.Ε.Α., την οποία βεβαιώνει εγγράφως ο συντονι¬ 
στής προς τον προϊστάμενο της λιμενικής αρχής ή ο ί¬ 
διος ο προϊστάμενος της λιμενικής αρχής, για τις περι¬ 
πτώσεις που δεν υφίσταται ΟΜ.Ε.Α., 
στ. απρεπούς συμπεριφοράς, η οποία αποδεικνύεται 
κατόπιν σχετικής διερεύνησης από τον προϊστάμενο της 
λιμενικής αρχής, κατά το χρόνο συμμετοχής του στις ε¬ 
θελοντικές δράσεις προς πολίτη ή εθελοντή ακτοφύλα¬ 
κα ή μη συμμόρφωσής του προς τις εντολές και οδηγίες 
στελέχους του Λ.Σ.-ΕΛ.ΑΚΤ. και 
ζ. σε περίπτωση έκδοσης έστω οριστικής καταδικαστι- 
κής απόφασης σε βάρος του για ποινικά αδικήματα όπως 
αυτά προβλέπονται στην περίπτωση α" της παραγράφου 
2 του άρθρου 2. 

6. Στις περιπτώσεις ε ’ και στ' της παραγράφου 5, η α¬ 
ναστολή της ιδιότητας του εθελοντή ακτοφύλακα διαρ- 
κεί από δύο έως έξι μήνες και σε περίπτωση υποτροπής 
επέρχεται παύση της ιδιότητάς του. Στην περίπτωση ορι¬ 
στικής παύσης της ιδιότητας εφαρμόζεται η παράγρα¬ 
φος 3. 

ΚΕΦΑΛΑΙΟ Β' 

ΑΝΑΒΑΘΜΙΣΗ ΤΟΥ ΘΕΣΜΟΥ 
ΤΟΥ ΕΘΕΛΟΝΤΗ ΠΥΡΟΣΒΕΣΤΗ 

Άρθρο 15 

Αποστολή - Καθήκοντα 

1. Αποστολή του εθελοντή πυροσβέστη είναι η ασφά¬ 
λεια και προστασία της ζωής και της περιουσίας των πο¬ 
λιτών και του Κράτους, του φυσικού περιβάλλοντος και 
ιδίως του δασικού πλούτου της Χώρας, από τους κινδύ¬ 
νους των πυρκαγιών, θεομηνιών και άλλων καταστρο¬ 
φών. Η ανωτέρω αποστολή ασκείται στο πλαίσιο των αρ¬ 
μοδιοτήτων του Πυροσβεστικού Σώματος. 

2. Οι εθελοντές πυροσβέστες συμμετέχουν στο πλαί¬ 
σιο των αρμοδιοτήτων που καθορίζονται στην παράγρα¬ 
φο 1 του παρόντος άρθρου στις ακόλουθες δραστηριό¬ 
τητες του μόνιμου προσωπικού του Πυροσβεστικού Σώ¬ 
ματος: 

α. Στην κατάσβεση των πυρκαγιών, στη λήψη και επι¬ 
βολή μέτρων για την πρόληψη αυτών και στην παροχή 
βοήθειας προς διάσωση εκείνων που κινδυνεύουν από 
αυτές. 

β. Στην εφαρμογή προληπτικών μέτρων προς αντιμε¬ 
τώπιση των κινδύνων και ζημιών που επέρχονται από 
πλημμύρες, σεισμούς, καταρρεύσεις, θεομηνίες, φυσι¬ 
κές και τεχνολογικές καταστροφές. 

γ. Στη διάσωση και παροχή κάθε δυνατής συνδρομής 
σε εγκλωβισμένα άτομα λόγω τροχαίων και άλλων ατυ¬ 
χημάτων, σε άτομα που εγκλωβίστηκαν σε ανελκυστή¬ 
ρες ή άλλους χώρους και εγκαταστάσεις, καθώς και σε 
άτομα που αποκλείστηκαν σε ορεινές δυσπρόσιτες πε 
ριοχές. 

3. Πλέον των ανωτέρω οι εθελοντές πυροσβέστες ει¬ 
δοποιούν τις αρμόδιες υπηρεσίες για τη μεταφορά των 
παθόντων από τις παραπάνω αιτίες σε ιδρύματα παρο¬ 
χής ιατρικής συνδρομής ή περίθαλψης. 

4. Σε περίπτωση που λειτουργεί εθελοντική πυροσβε¬ 
στική υπηρεσία χωρίς να υπάρχει στην ίδια περιοχή η α¬ 
ντίστοιχη επαγγελματική υπηρεσία, οι εθελοντές πυρο¬ 
σβέστες μπορούν, κατόπιν προηγούμενης συνεννόησης 

με την κατά τόπον αρμόδια πυροσβεστική υπηρεσία, να 
επεμβαίνουν σε συμβάντα αρμοδιότητας του Πυροσβε¬ 
στικού Σώματος, σύμφωνα με τα προβλεπόμενα στο πα¬ 
ρόν. 

5. Το έργο του εθελοντή πυροσβέστη είναι τιμητικό και 
άμισθο. 

6. Ο όρος «εθελοντής πυροσβέστης» χαρακτηρίζει 
κατ’ αποκλειστικότητα πολίτες που παρέχουν εθελοντι¬ 
κά υπηρεσίες στο Πυροσβεστικό Σώμα. 

Άρθρο 16 

Απόκτηση ιδιότητας του εθελοντή πυροσβέστη 

1. Την ιδιότητα του εθελοντή πυροσβέστη αποκτούν 
Ελληνες πολίτες, καθώς και πολίτες κρατών - μελών 
της Ευρωπαϊκής Ένωσης ηλικίας 18 έως 55 ετών που 
διαμένουν μόνιμα οτην Ελλάδα κατά την τελευταία του¬ 
λάχιστον τριετία και πληρούν τις ακόλουθες προϋποθέ¬ 
σεις: 

α. Να είναι κάτοχοι τίτλου σπουδών τουλάχιστον υπο¬ 
χρεωτικής εκπαίδευσης. 

β. Να διαθέτουν καλή ψυχική και σωματική υγεία. 

γ. Να μιλούν και να γράφουν την ελληνική γλώσσα. 

δ. Να μην διώκονται και να μην έχουν καταδικαστεί για 
τα εγκλήματα που αποτελούν κωλύματα κατάταξης για 
τους συμμετέχοντες σε διαγωνισμό πρόσληψης Δοκί¬ 
μων Πυροσβεστών γενικών καθηκόντων, όπως αυτά ορί¬ 
ζονται στον εκάστοτε ισχύοντα κανονισμό κατάταξης. 

ε. Να μην ανήκουν στο μόνιμο εν ενεργεία πυροσβε¬ 
στικό προσωπικό του Πυροσβεστικού Σώματος και να 
μην έχουν την ιδιότητα του πυροσβέστη πενταετούς υ¬ 
ποχρέωσης. 

2. Με απόφαση του Αρχηγού του Πυροσβεστικού Σώ¬ 
ματος καθορίζονται η διαδικασία απόκτησης της ιδιότη¬ 
τας του εθελοντή πυροσβέστη και τα απαιτούμενα δικαι- 
ολογητικά. 

3. Όσοι αποκτούν την ιδιότητα του εθελοντή πυροσβέ¬ 
στη εγγράφονται σε Ειδικό Μητρώο το οποίο συστήνεται 
για το σκοπό αυτόν στο Αρχηγείο Πυροσβεστικού Σώμα¬ 
τος. 

Άρθρο 17 

Εκπαίδευση Εθελοντών Πυροσβεστών 

1. Η βασική εκπαίδευση των υποψήφιων εθελοντών 
πυροσβεστών πραγματοποιείται στην Πυροσβεστική Α¬ 
καδημία. Με απόφαση του Αρχηγού του Πυροσβεστικού 
Σώματος η εκπαίδευση δύναται να πραγματοποιηθεί και 
σε περιφερειακό επίπεδο στις εγκαταστάσεις της οικεί¬ 
ας επαγγελματικής πυροσβεστικής υπηρεσίας ή σε άλλο 
κατάλληλο χώρο. 

2. Η βασική εκπαίδευση είναι υποχρεωτική για τους υ¬ 
ποψήφιους εθελοντές πυροσβέστες, έχει ελάχιστη διάρ¬ 
κεια εκατόν είκοσι (120) ώρες και στοχεύει στην εξοικεί¬ 
ωσή τους με το αντικείμενο του πυροσβεστικού έργου 
και τα καθήκοντα που πρόκειται να αναλάβουν. Μετά το 
πέρας της εκπαίδευσης οι υποψήφιοι εθελοντές πυρο¬ 
σβέστες υποβάλλονται σε εξέταση, προκειμένου να δια¬ 
πιστωθεί το επίπεδο κατανόησης και αφομοίωσης των 
θεμάτων που διδάχθηκαν. 

3. Στους επιτυχόντες στην εξέταση της προηγούμενης 
παραγράφου χορηγείται πιστοποίηση εκπαίδευσης εθε¬ 
λοντή πυροσβέστη. Ακολούθως εγγράφονται στο Ειδικό 
Μητρώο Εθελοντών Πυροσβεστών, παραλαμβάνουν το 


Ειδικό Δελτίο Εθελοντή Πυροσβέστη και αναλαμβάνουν 
τα καθήκοντα τους στις Επαγγελματικές και Εθελοντι¬ 
κές Υπηρεσίες του Πυροσβεστικού Σώματος. Η ιδιότητα 
του εθελοντή πυροσβέστη αποκτάται από την εγγραφή 
των επιτυχόντων στο προαναφερόμενο Ειδικό Μητρώο. 

4. Με απόφαση του Αρχηγού του Πυροσβεστικού Σώ¬ 
ματος καθορίζονται ο τρόπος πραγματοποίησης της ει¬ 
σαγωγικής εκπαίδευσης, ο αριθμός των εκπαιδευτικών 
σειρών κατ' έτος, η ελάχιστη διάρκεια της εισαγωγικής 
εκπαίδευσης και το πρόγραμμα πραγματοποίησής της, 
τα εκπαιδευτικά αντικείμενα και η διδακτέα ύλη, το εί¬ 
δος, η διαδικασία και ο τρόπος εξέτασης των υποψηφίων 
εθελοντών μετά το πέρας της εκπαίδευσης, οι προϋπο¬ 
θέσεις χορήγησης πιστοποίησης και κάθε άλλο σχετικό 
θέμα. 

5. Οι εθελοντές πυροσβέστες συμμετέχουν στην εκ¬ 
παίδευση που πραγματοποιείται στις επαγγελματικές και 
εθελοντικές υπηρεσίες του Πυροσβεστικού Σώματος, 
σύμφωνα με τις διατάξεις για τη συνεχή εκπαίδευση του 
μόνιμου πυροσβεστικού προσωπικού, κατά τη διάρκεια 
της υπηρεσίας τους. Με μέριμνα των Περιφερειακών Δι¬ 
οικήσεων Πυροσβεστικών Υπηρεσιών και ευθύνη των δι¬ 
οικητών των επαγγελματικών πυροσβεστικών υπηρε¬ 
σιών προγραμματίζεται και πραγματοποιείται κάθε έτος 
εκπαίδευση όλων των εθελοντών πυροσβεστών σε κοινό 
πρόγραμμα που καταρτίζεται από την Πυροσβεστική Α¬ 
καδημία. 

6. Οι εθελοντές πυροσβέστες επιτρέπεται με δικά 
τους έξοδα να συμμετέχουν σε εκπαιδευτικά προγράμ¬ 
ματα που οργανώνονται στο Πυροσβεστικό Σώμα για το 
μόνιμο πυροσβεστικό προσωπικό αντίστοιχου βαθμού. 
Με απόφαση ταυ Αρχηγού του Πυροσβεστικού Σώματος 
καθορίζεται κάθε φορά ο αριθμός των εθελοντών πυρο¬ 
σβεστών που συμμετέχουν στα παραπάνω προγράμματα 
με γνώμονα τις υπηρεσιακές δυνατότητες και τα κριτή¬ 
ρια επιλογής τους. 

Άρθρο 18 

Κίνητρα προσέλευσης πολιτών - Ασφαλιστική 
Κάλυψη - Αστική Ευθύνη 

1. Οι εθελοντές πυροσβέστες που έχουν τουλάχιστον 
τριετή συνολική ευδόκιμη εθελοντική υπηρεσία και έ¬ 
χουν τα απαιτούμενα προσόντα, λαμβάνουν μόρια κατά 
τους διαγωνισμούς, για κατάταξη στο Πυροσβεστικό Σώ¬ 
μα. Στους εθελοντές πυροσβέστες παρέχεται το δικαίω¬ 
μα εισόδου σε πρατήρια των Ενόπλων Δυνάμεων και 
των Σωμάτων Ασφαλείας. 

2. Σε περίπτωση ατυχήματος κατά τη βασική τους εκ¬ 
παίδευση ή κατά την εκπλήρωση της αποστολής τους, οι 
εθελοντές πυροσβέστες καλύπτονται από το δικό τους 
ασφαλιστικό φορέα. Το ατύχημα θεωρείται ότι έλαβε 
χώρα στα πλαίσια της κύριας απασχόλησής τους και εξ 
αιτίας αυτής, βεβαιώνεται δε και αντιμετωπίζεται με βά 
ση τις διατάξεις που ισχύουν κάθε φορά για τον ασφαλι¬ 
στικό φορέα της κύριας απασχόλησής τους. 

3. Με δαπάνη του Δημοσίου παρέχεται νοσοκομειακή 
και ιατροφαρμακευτική περίθαλψη στους εθελοντές πυ¬ 
ροσβέστες, που είναι ανασφάλιστοι και νοσηλεύονται ε- 
ξαιτίας τραυματισμού ή άλλου ατυχήματος που προκλή- 
θηκε κατά τη διάρκεια της εισαγωγικής βασικής τους εκ¬ 
παίδευσης ή κατά την άσκηση των εθελοντικών τους κα¬ 
θηκόντων. Οι παραπάνω εθελοντές πυροσβέστες νοση¬ 
λεύονται στην ίδια θέση, που νοσηλεύονται και οι επαγ- 

γελματίες πυροσβέστες. Ως προς τη νοσηλεία των εθε¬ 
λοντών πυροσβεστών που τραυματίστηκαν κατά την ά¬ 
σκηση των καθηκόντων τους και εξαιτίας του τραυματι¬ 
σμού αυτού, απαιτείται μακροχρόνια θεραπεία ή έχει 
προκληθεί μερική ή ολική αναπηρία, ισχύουν τα προβλε- 
πόμενα για το μόνιμο πυροσβεστικό προσωπικό. 

4. Οι διατάξεις του άρθρου 38 του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. (ν. 3528/2006, Α'26) για την αστική ευ¬ 
θύνη των δημοσίων υπαλλήλων, ισχύουν και για τους ε¬ 
θελοντές πυροσβέστες μόνο για πράξεις ή παραλείψεις 
τους στα πλαίσια της άσκησης των καθηκόντων τους. 

5. Συνιστάται Λογαριασμός Αλληλοβοήθειας των εθε¬ 
λοντών πυροσβεστών με πόρους προερχόμενους απο¬ 
κλειστικά από εισφορές των εθελοντών πυροσβεστών, 
δωρεές και κληρονομιές ή άλλες χαριστικές παροχές υ¬ 
πέρ του σκοπού του λογαριασμού, τόκους καταθέσεων, 
επενδύσεις κεφαλαίων ή προσόδους ακινήτων. Με προε¬ 
δρικό διάταγμα, που εκδίδεται με πρόταση του Υπουρ¬ 
γού Προστασίας του Πολίτη, καθορίζονται ο σκοπός της 
λειτουργίας του, το ύψος των εισφορών, οι δικαιούχοι 
οικονομικής ενισχύσεως και το ύψος αυτής κατά περί¬ 
πτωση, η τήρηση και ο έλεγχος του Λογαριασμού, η δια¬ 
δικασία εισπράξεως των πόρων, η διαχείριση, η διαδικα¬ 
σία οικονομικής ενίσχυσης, τα απαιτούμενα δικαιολογη- 
τικά και κάθε άλλη αναγκαία λεπτομέρεια. 

6. Στην έννοια του πυροσβεστικού υπαλλήλου, που α- 
ναφέρεται στις διατάξεις της παρ. 4 του άρθρου 7 του 
ν. 1339/1983, όπως ισχύει, περιλαμβάνεται και ο εθελο¬ 
ντής πυροσβέστης. Η προβλεπόμενη διετής προθεσμία 
για την υποβολή αίτησης πρόσληψης από τα δικαιούμε¬ 
να πρόσωπα που εμπίπτουν στην παρούσα διάταξη αρχί¬ 
ζει από τη δημοσίευση του παρόντος νόμου. 

Άρθρο 19 

Υποχρεώσεις και κίνητρα εργοδοτών 

Οι εργοδότες υποχρεούνται να επιτρέπουν στους εθε¬ 
λοντές πυροσβέστες που απασχολούνται στην επιχείρη¬ 
σή τους, να συμμετέχουν στο πυροσβεστικό έργο όταν 
καλούνται από το Πυροσβεστικό Σώμα και εφόσον έχει 
τεθεί το μόνιμο προσωπικό σε γενική επιφυλακή, η οποία 
αποδεικνύεται με την έκδοση σχετικής διαταγής. 

Ο χρόνος της απασχόλησης στο έργο αυτό θεωρείται 
ως χρόνος απασχόλησης στην κύρια εργασία τους με ό¬ 
λα τα εργασιακά δικαιώματα που συνεπάγεται πλην της 
υποχρέωσης καταβολής αμοιβής από τον εργοδότη. 
Στην περίπτωση αυτή η ασφαλιστική εισφορά του εργο¬ 
δότη και του εθελοντή πυροσβέστη καλύπτεται από το 
Δημόσιο. 

Άρθρο 20 

Στολή - Ατομικός προστατευτικός εξοπλισμός 

1. Με δαπάνη του Πυροσβεστικού Σώματος παρέχεται 
στους εθελοντές πυροσβέστες στολή και ατομικός προ¬ 
στατευτικός εξοπλισμός ιδίων προδιαγραφών με εκείνα 
του μόνιμου πυροσβεστικού προσωπικού, υπο την προϋ¬ 
πόθεση ότι έχουν αποκτήσει την ιδιότητα του εθελοντή 
πυροσβέστη. 

2. Σε περίπτωση απώλειας της ιδιότητας του εθελοντή 
πυροσβέστη, όλα τα χορηγούμενα είδη επιστρέφονται, 
εφόσον δεν έχει επέλθει ο χρόνος διαγραφής τους. Σε 
περίπτωση μη επιστροφής, η αξία τους καταλογίζεται 


στον εθελοντή πυροσβέστη και εισπράττεται ως δημόσιο 
έσοδο. 

3. Με απόφαση του Υπουργού Προστασίας του Πολίτη 
καθορίζονται ο τύπος της στολής, τα χορηγούμενα εφό¬ 
δια, τα μέσα, ο ατομικός εξοπλισμός που φέρουν οι εθε¬ 
λοντές πυροσβέστες και οι προδιαγραφές που πρέπει 
αυτά να πληρούν, η συχνότητα και η διαδικασία χορήγη¬ 
σής τους ως και η διαδικασία διαγραφής τους ως δημόσι¬ 
ου υλικού. 

Άρθρο 21 

Υπηρεσιακή άδεια οδηγού - χειριστή πυροσβεστικών 
οχημάτων - μηχανημάτων 

1. Οι εθελοντές πυροσβέστες που επιθυμούν να απο¬ 
κτήσουν υπηρεσιακή άδεια οδηγού - χειριστή πυροσβε¬ 
στικών οχημάτων - μηχανημάτων υποβάλλουν στην ε¬ 
παγγελματική πυροοβεστική υπηρεοία που υπάγονται τα 
εξής δικαιολογητικά: 

α. Επικυρωμένο αντίγραφο πολιτικής άδειας οδήγη¬ 
σης σε ισχύ, 

β. Δύο έγχρωμες φωτογραφίες τύπου ταυτότητας. 

2. Η διαδικασία πρακτικής εξέτασης, χορήγησης και α¬ 
φαίρεσης της υπηρεσιακής αδείας οδηγού-χειριστή πυ¬ 
ροσβεστικών οχημάτων-μηχανημάτων στους εθελοντές 
πυροσβέστες, πραγματοποιείται με βάση τα ισχύοντα 
για τους μόνιμους πυροσβεστικούς υπαλλήλους. 

3. Η υπηρεσιακή άδεια οδηγού-χειριστή πυροσβεστι¬ 
κών οχημάτων-μηχανημάτων αφαιρείται στις εξής περι¬ 
πτώσεις; 

α. Εάν ο οδηγός εγκαταλείψει άτομο που τραυμάτισε, 
οδηγώντας οποιοδήποτε όχημα. 

β. Εάν προκαλέσει με οποιοδήποτε όχημα σοβαρό 
τροχαίο ατύχημα με υπαιτιότητά του ή έχει συλληφθεί ο¬ 
ποτεδήποτε να οδηγεί υπό την επήρεια μέθης. 

γ. Για λόγους υγείας που δεν επιτρέπουν την εκτέλε¬ 
ση των καθηκόντων του οδηγού. 

δ. Με την απώλεια της ιδιότητας του εθελοντή πυρο¬ 
σβέστη. 

ε. Όταν για οποιονδήποτε λόγο παύσει να ισχύει η πο¬ 
λιτική άδεια οδήγησης. 

4. Η υπηρεσιακή άδεια οδήγησης αφαιρείται από τον 
διοικητή της επαγγελματικής πυροσβεστικής υπηρεσίας 
που τη χορήγησε. 

5. Ζητήματα σχετικά με την αστική ευθύνη του Πυρο¬ 
σβεστικού Σώματος που ανακύπτουν από τροχαία ατυ¬ 
χήματα στα οποία εμπλέκονται εθελοντές πυροσβέστες 
- οδηγοί κατά την άσκηση των καθηκόντων τους, ρυθμί¬ 
ζονται σύμφωνα με τα οριζόμενα στις διατάξεις του 
ν. 976/1979 (Α’ 236). 

Άρθρο 22 

Υποχρεώσεις εθελοντών πυροσβεστών 
Εκτέλεση υπηρεσίας 

1. Οι εθελοντές πυροσβέστες έχουν τις ακόλουθες υ¬ 
ποχρεώσεις: 

α. Να προσέρχονται έγκαιρα στην Υπηρεσία, όταν κα¬ 
λούνται για αντιμετώπιση συμβάντος ή για εκτέλεση υ¬ 
πηρεσίας. 

β. Να φέρουν κατά την εκτέλεση της υπηρεσίας τους 
την πυροσβεστική τους στολή και τον ατομικό προστα¬ 
τευτικό εξοπλισμό. 

γ. Να εκτελούν τα καθήκοντά τους σύμφωνα με τους 

κανόνες της πυροσβεστικής τέχνης και τις οδηγίες των 
εκάστοτε επικεφαλής των συμβάντων. 

2. Οι εθελοντές πυροσβέστες που προσφέρουν υπηρε¬ 
σία σε επαγγελματικές και εθελοντικές Πυροσβεστικές 
Υπηρεσίες υποχρεούνται να εκτελούν τρεις (3) τουλάχι¬ 
στον οκτάωρες υπηρεσίες ανά μήνα στην Υπηρεσία ό¬ 
που ανήκουν. Δύνανται δε να απουσιάζουν από τα καθή- 
κοντά τους μέχρι δύο (2) μήνες συνεχόμενα ανά έτος, 
χωρίς να διακόπτεται η συνέχεια της εθελοντικής ιδιότη¬ 
τας, υπό την προϋπόθεση ότι οι οφειλόμενες υποχρεωτι¬ 
κές Υπηρεσίες για το διάστημα απουσίας θα εκτελε- 
στούν επιπρόσθετα, εντός του τετράμηνου που ακολου¬ 
θεί από την επιστροφή τους. Αυτοί ορίζονται κανονικά 
σε Υπηρεσία Α', Β' ή Γ' Φυλακής, λαμβάνοντας υπόψη 
την επιθυμία τους και τις εκάστοτε υπηρεσιακές ανάγκες 
και εκτελούν αυτήν σύμφωνα με τα ισχύοντα για το μό¬ 
νιμο πυροσβεστικό προσωπικό. 

3. Σε κάθε περίπτωση, οι εθελοντές πυροσβέστες υπο- 
χρεούνται να προσφέρουν τουλάχιστον τριάντα έξι (36) 
οκτάωρες Υπηρεσίες κάθε ημερολογιακό έτος, προκει- 
μένου να τύχουν εφαρμογής σε αυτούς και οι ευεργετι¬ 
κές διατάξεις του άρθρου 18. 

4. Οι εθελοντές πυροσβέστες που προσφέρουν υπηρε¬ 
σία σε εθελοντικά Πυροσβεστικά Κλιμάκια που λειτουρ¬ 
γούν σε εποχική βάση, δεν υποχρεούνται σε εκτέλεση υ¬ 
πηρεσιών μετά την αναστολή λειτουργίας των ανωτέρω 
κλιμακίων. Δύνανται όμως εφόσον το επιθυμούν, να ε¬ 
κτελούν υπηρεσία στον οικείο επαγγελματικό Πυροσβε¬ 
στικό Σταθμό. 

5. Με απόφαση του Αρχηγού του Πυροσβεστικού Σώ¬ 
ματος οι Εθελοντές Πυροσβέστες δύνανται, κατόπιν αί¬ 
τησής τους, να μετακινηθούν σε άλλη Επαγγελματική ή 
Εθελοντική Πυροσβεστική Υπηρεσία. 

Άρθρο 23 

Βαθμολογική εξέλιξη Εθελοντών Πυροσβεστών 

Οι εθελοντές πυροσβέστες προάγονται με απόφαση 
του Αρχηγού του Πυροσβεστικού Σώματος στους βαθ¬ 
μούς του εθελοντή αρχιπυροσβέστη και εθελοντή πυρο¬ 
νόμου, όταν συμπληρώνουν οκτώ (8) έτη υπηρεσίας σε 
καθέναν από τους ανωτέρω βαθμούς. 

Άρθρο 24 

Ηθικές και υλικές αμοιβές 

1. Στους εθελοντές πυροσβέστες απονέμονται, για ε¬ 
ξαίρετες πράξεις οι ηθικές αμοιβές της εύφημης μνείας, 
της ευαρέσκειας και του επαίνου και υλικές αμοιβές κα¬ 
τά τα οριζόμενα στις διατάξεις των άρθρων 89 και 95 του 
π.δ. 210/1992 (Α'99). Ως προς τη διαδικασία και τον τρό¬ 
πο απονομής αυτών, εφαρμόζονται ανάλογα οι διατάξεις 
των άρθρων 90 και 91 του ίδιου διατάγματος. 

2. Με κοινή απόφαση των Υπουργών Οικονομικών και 
Προστασίας του Πολίτη, μετά από πρόταση του Αρχηγού 
του Πυροσβεστικού Σώματος, μπορεί να παρέχεται εφά¬ 
παξ ειδική αποζημίωση στους εθελοντές πυροσβέστες 
που έλαβαν μέρος στην αντιμετώπιση μεγάλων πυρκα¬ 
γιών, εκτεταμένων θεομηνιών και άλλων καταστροφών 
εξαιτίας των οποίων η περιοχή τους κηρύχθηκε σε κατά¬ 
σταση έκτακτης ανάγκης. 

3. Στο πλαίσιο της παγκόσμιας ημέρας εθελοντισμού, 
την 5η Δεκεμβρίου εορτάζεται η ημέρα του εθελοντή πυ¬ 
ροσβέστη. 


Άρθρο 25 

Παύση και αναστολή ιδιότητας εθελοντή πυροσβέστη 

1. Η ιδιότητα του εθελοντή πυροσβέστη παύει με τη συ¬ 
μπλήρωση του εξηκοστού (60ού) έτους της ηλικίας του. 

2. Με απόφαση του Αρχηγού Πυροσβεστικού Σώματος 
αφαιρείται η ιδιότητα του εθελοντή πυροσβέστη στις α¬ 
κόλουθες περιπτώσεις: 

α. Για σοβαρούς λόγους υγείας που δεν επιτρέπουν 
την εκτέλεση των καθηκόντων του. 

β. Για αμετάκλητη καταδίκη για τα εγκλήματα που απο¬ 
τελούν κωλύματα κατάταξης για τους συμμετέχοντες σε 
διαγωνισμό πρόσληψης Δοκίμων Πυροσβεστών Γενικών 
Καθηκόντων, όπως αυτά ορίζονται στον εκάστοτε ισχύο- 
ντα κανονισμό κατάταξης. 

γ. Για αδικαιολόγητη άρνηση εκτέλεσης υπηρεσίας. 

δ. Για πλημμελή εκτέλεση των καθηκόντων του. 

ε. Γ ια ανάρμοστη και απρεπή διαγωγή εντός υπηρε¬ 
σίας. 

στ. Μετά από επιθυμία του ιδίου. 

3. Δεν επιτρέπεται η επανάκτηση της ιδιότητας του ε¬ 
θελοντή πυροσβέστη στην περίπτωση κατά την οποία η 
παύση της έχει επέλθει για τους λόγους που αναφέρο- 
νται στις περιπτώσεις β', γ', δ' και ε της προηγούμε¬ 
νης παραγράφου. 

4. Με απόφαση Αρχηγού Πυροσβεστικού Σώματος α¬ 
ναστέλλεται η ιδιότητα του εθελοντή πυροσβέστη στις 
ακόλουθες περιπτώσεις: 

α. Καθ’ όλη τη διάρκεια της στρατιωτικής θητείας. 

β. Σε περιπτώσεις μετάβασης στο εξωτερικό για σπου¬ 
δές. 

γ. Σε περιπτώσεις μακροχρόνιας αναρρωτικής άδειας 
πέραν των δύο (2) μηνών. 

δ. Σε περίπτωση καταδίκης έστω και με οριστική από¬ 
φαση για τα εγκλήματα που αποτελούν κωλύματα κατά¬ 
ταξης για τους συμμετέχοντες σε διαγωνισμό πρόσλη¬ 
ψης Δοκίμων Πυροσβεστών Γενικών Καθηκόντων, όπως 
αυτά ορίζονται στον εκάστοτε ισχύοντα κανονισμό κα¬ 
τάταξης. 

δ. Σε οποιαδήποτε άλλη αιτιολογημένη περίπτωση. 

5. Ειδικότερα, για τις εθελόντριες πυροσβέστριες μπο¬ 
ρεί να αναστέλλεται η ιδιότητα κατά το χρονικό διάστη¬ 
μα της κύησης και της γαλουχίας και μέχρι τη συμπλή¬ 
ρωση ενός (1) έτους από τον τοκετό ύστερα από προ¬ 
σκόμιση βεβαίωσης τοκετού. Σε κάθε περίπτωση δεν 
προσφέρει υπηρεσία κατά τη διάρκεια της νύχτας. 

Άρθρο 26 
Ποινές 

Οι διατάξεις του Κεφαλαίου Β' του π.δ 210/1992 
(Α'99) περί πειθαρχίας, καθορισμού των πειθαρχικών 
παραπτωμάτων και βεβαίωσης αυτών, οι οποίες ισχύουν 
κάθε φορά για το μόνιμο πυροσβεστικό προσωπικό, ε¬ 
φαρμόζονται και στους εθελοντές πυροσβέστες με τις ε¬ 
ξής διακρίσεις: 

α) Πειθαρχικά παραπτώματα που επισύρουν κατώτε¬ 
ρες πειθαρχικές ποινές, τιμωρούνται με αναστολή της ι¬ 
διότητας του εθελοντή πυροσβέστη μέχρι ένα (1) έτος. 

β) Πειθαρχικά παραπτώματα που επισύρουν ανώτερες 
πειθαρχικές ποινές τιμωρούνται με την ποινή της παύ¬ 
σης της ιδιότητας του εθελοντή πυροσβέστη χωρίς δι¬ 
καίωμα επανάκτησης. 

Άρθρο 27 

Ίδρυση Εθελοντικών Πυροσβεστικών Υπηρεσιών 

1. Οι Εθελοντικές Πυροσβεστικές Υπηρεσίες διακρίνο- 
νται σε Εθελοντικούς Πυροσβεστικούς Σταθμούς Α' και 
Β' Τάξης και Εθελοντικά Πυροσβεστικά Κλιμάκια. 

2. Με κοινή απόφαση των Υπουργών Εσωτερικών, Οι¬ 
κονομικών και Προστασίας του Πολίτη μπορούν να ι¬ 
δρύονται εθελοντικοί πυροσβεστικοί σταθμοί, σε Οργα¬ 
νισμούς Τοπικής Αυτοδιοίκησης (Ο.Τ.Α.), πρώτου βαθ¬ 
μού ύστερα από σχετική αίτησή τους προς το Αρχηγείο 
Πυροσβεστικού Σώματος. 

Κάθε Εθελοντικός Πυροσβεστικός Σταθμός στελεχώ¬ 
νεται με έναν (1) Ανθυποπυραγό - Υποπυραγό Γενικών 
Καθηκόντων, που τοποθετείται ως Διοικητής, έναν Πυρο¬ 
νόμο Γενικών Καθηκόντων, που τοποθετείται ως αναπλη¬ 
ρωτής αυτού και έναν (1) Πυροσβέστη Γενικών Καθηκό¬ 
ντων με την ειδικότητα του οδηγού. 

3. Με απόφαση του Υπουργού Προστασίας του Πολίτη 
μπορούν να ιδρύονται σε Ο.Τ.Α. πρώτου βαθμού Εθελο¬ 
ντικά Πυροσβεστικά Κλιμάκια ύστερα από σχετική αίτη¬ 
σή τους προς το Αρχηγείο Πυροσβεστικού Σώματος. Με 
απόφαση του Αρχηγού του Πυροσβεστικού Σώματος δύ- 
ναται να τοποθετηθούν έως και τρεις (3) μόνιμοι πυρο¬ 
σβεστικοί Υπάλληλοι μέχρι τον βαθμό του Πυρονόμου α¬ 
πό την υπάρχουσα οργανική δύναμη του Πυροσβεστικού 
Σώματος. 

4. Με κοινή απόφαση των Υπουργών Προστασίας του 
Πολίτη και Παιδείας, Δια Βίου Μάθησης και Θρησκευμά¬ 
των, μπορούν να ιδρύονται Εθελοντικά Πυροσβεστικά 
Κλιμάκια σε Ιερές Μονές ύστερα από αίτησή τους προς 
το Αρχηγείο Πυροσβεστικού Σώματος. 

5. Εθελοντική Πυροσβεστική Υπηρεοία ιδρύεται στους 
παραπάνω φορείς, εφόσον συγκεντρώνουν τις ακόλου¬ 
θες προϋποθέσεις: 

α) Εξασφαλίζουν τους απαραίτητους χώρους και τις 
κατάλληλες κτιριακές εγκαταστάσεις με τις απαραίτητες 
υποδομές, καθώς και τις αναγκαίες παροχές κοινής ω¬ 
φέλειας για τη στέγαση των Εθελοντικών Πυροσβεστι¬ 
κών Υπηρεσιών. 

β) Τοποθετούν τα απαιτούμενα πυροσβεστικά υδρο- 
στόμια. 

γ) Εφοδιάζουν τις Εθελοντικές Πυροσβεστικές Υπηρε¬ 
σίες με κατάλληλα πλήρως εξοπλισμένα πυροσβεστικά 
οχήματα, τον απαραίτητο λοιπό εξοπλισμό και το απαι- 
τούμενο εθελοντικό προσωπικό ως εξής: 

γα. Για Εθελοντικό Πυροσβεστικό Σταθμό Α' Τάξης, 
τουλάχιστον δύο (2) πλήρως εξοπλισμένα υδροφόρα πυ¬ 
ροσβεστικά οχήματα και τριάντα (30) Εθελοντές Πυρο¬ 
σβέστες, από τους οποίους δέκα (10) τουλάχιστον να εί¬ 
ναι οδηγοί με επαγγελματική άδεια Γ' Κατηγορίας και ά¬ 
νω. 

γβ. Για Εθελοντικό Πυροσβεστικό Σταθμό Β' Τάξης, 
τουλάχιστον ένα (1) πυροσβεστικό όχημα και μία (1) φο¬ 
ρητή πυροσβεστική αντλία και είκοσι (20) εθελοντές πυ¬ 
ροσβέστες, από τους οποίους επτά (7) τουλάχιστον να 
είναι οδηγοί με επαγγελματική άδεια Γ' κατηγορίας και 
άνω. 

γγ. Για Εθελοντικό Πυροσβεστικό Κλιμάκιο, τουλάχι¬ 
στον ένα (1) πυροσβεστικό όχημα και δώδεκα (12) εθε¬ 
λοντές πυροσβέστες, από τους οποίους οι τέσσερις (4) 
τουλάχιστον να είναι οδηγοί με άδεια Β' κατηγορίας και 
άνω. 


6. Με απόφαση του Αρχηγού του Πυροσβεστικού Σώ¬ 
ματος καθορίζονται οι προϋποθέσεις που πρέπει να πλη¬ 
ρούν οι Ιερές Μονές, προκειμένου να ιδρυθεί Εθελοντικό 
Πυροσβεστικό Κλιμάκιο. 

7. Για την ίδρυση Εθελοντικής Πυροσβεστικής Υπηρε¬ 
σίας, απαιτείται η υποβολή στο Αρχηγείο Πυροσβεστι¬ 
κού Σώματος πλήρους φακέλου με έγγραφα στοιχεία, α¬ 
πό τα οποία να προκύπτει ότι οι ενδιαφερόμενοι φορείς 
είναι σε θέση να ανταποκριθούν στις υποχρεώσεις που 
προβλέπονται από το άρθρο 29. 

8. Οι Εθελοντικές Πυροσβεστικές Υπηρεσίες υπάγο¬ 
νται διοικητικά και επιχειρησιακά στην Επαγγελματική 
Πυροσβεστική Υπηρεσία, στην περιοχή της οποίας ε¬ 
δρεύουν. Τα όρια δράσης τους καθορίζονται με απόφαση 
του διοικητή της Περιφερειακής Διοίκησης Πυροσβεστι¬ 
κών Υπηρεσιών, στην περιοχή της οποίας εδρεύουν. 

9. Με απόφαση του Υπουργού Προστασίας του Πολίτη 
καθορίζεται ο τρόπος οργάνωσης και λειτουργίας των Ε¬ 
θελοντικών Πυροσβεστικών Υπηρεσιών. 

Άρθρο 28 

Προαγωγή, υποβιβασμός και κατάργηση 
Εθελοντικών Πυροσβεστικών Υπηρεσιών 

1. Με απόφαση του Υπουργού Προστασίας του Πολί¬ 
τη, Εθελοντικοί Πυροσβεστικοί Σταθμοί Β' Τάξης που έ¬ 
χουν ιδρυθεί και λειτουργούν σε Ο.Τ.Α. προάγονται σε 
Σταθμούς Α' Τάξης, εφόσον πληρούν τις προϋποθέσεις 
που ορίζονται στην περίπτωση γ' της παραγράφου 5 του 
προηγούμενου άρθρου. 

2. Με κοινή απόφαση των Υπουργών Εσωτερικών, Οι¬ 
κονομικών και Προστασίας του Πολίτη προάγονται σε Ε¬ 
θελοντικούς Πυροσβεστικούς Σταθμούς Β' Τάξης, Εθε¬ 
λοντικά Πυροσβεστικά Κλιμάκια που έχουν ιδρυθεί και 
λειτουργούν σε Ο.Τ.Α. εφόσον πληρούν τις προϋποθέ¬ 
σεις που ορίζονται στην περίπτωση β' της παραγράφου 
5 του προηγούμενου άρθρου. 

3. Με απόφαση του Υπουργού Προστασίας του Πολίτη 
οι Εθελοντικοί Πυροσβεστικοί Σταθμοί Α' ή Β' Τάξης, ό¬ 
ταν μειωθεί η δύναμή τους σε προσωπικό και οχήματα 
και η κατάσταση αυτή διατηρηθεί για χρονικό διάστημα 
μεγαλύτερο από έξι (6) συνεχόμενους μήνες, υποβιβά¬ 
ζονται στην αμέσως επόμενη κατηγορία σύμφωνα με τα 
οριζόμενα στην περίπτωση γ της παραγράφου 5 του 
άρθρου 27. 

4. Με απόφαση του Υπουργού Προστασίας του Πολίτη 
καταργούνται Εθελοντικοί Πυροσβεστικοί Σταθμοί και 
Κλιμάκια, όταν δεν πληρούν τις αναγκαίες προϋποθέσεις 
ή δεν δύνανται να ανταποκριθούν στις υποχρεώσεις 
τους, σύμφωνα με τα προβλεπόμενα στα άρθρα 27 και 
30. 

5. Όταν καταργείται Εθελοντική Πυροσβεστική Υπηρε¬ 
σία, οι εθελοντές πυροσβέστες, εφόσον το επιθυμούν, 
μετακινούνται σε άλλη Επαγγελματική ή Εθελοντική Πυ¬ 
ροσβεστική Υπηρεσία, αλλιώς χάνουν την ιδιότητα τους. 

6. Όταν καταργείται Εθελοντικός Πυροσβεστικός 
Σταθμός, οι υπηρετούντες μόνιμοι πυροσβεστικοί Υπάλ¬ 
ληλοι θεωρούνται υπεράριθμοι μέχρις ότου καταλάβουν 
κενές οργανικές θέσεις σε άλλη υπηρεσία του Πυροσβε¬ 
στικού Σώματος. Σε περίπτωση κατάργησης Εθελοντι¬ 
κού Πυροσβεστικού Κλιμακίου, οι υπηρετούντες μόνιμοι 
πυροσβεστικοί Υπάλληλοι επιστρέφουν στις θέσεις που 
κατείχαν πριν από τη μετακίνησή τους. 

Άρθρο 29 

Υποχρεώσεις Οργανισμών Τοπικής Αυτοδιοίκησης 

1. Οι Ο.Τ.Α. στην περιοχή των οποίων ιδρύονται Εθε¬ 
λοντικές Πυροσβεστικές Υπηρεσίες υποχρεούνται: 

α. Να συντηρούν τους απαραίτητους χώρους και τις 
κατάλληλες κτιριακές εγκαταστάσεις με τις απαραίτητες 
υποδομές, καθώς και τις αναγκαίες παροχές κοινής ω¬ 
φέλειας για τη στέγαση των Εθελοντικών Πυροσβεστι¬ 
κών Υπηρεσιών. 

β. Να παραχωρούν στην Εθελοντική Πυροσβεστική Υ¬ 
πηρεσία πυροσβεστικά οχήματα και μηχανολογικό εξο¬ 
πλισμό που έχουν στη διάθεσή τους. 

γ. Να συντηρούν και να επισκευάζουν τα πυροσβεστι¬ 
κά οχήματα και τον λοιπό εξοπλισμό. Σε περίπτωση βλά¬ 
βης ή ανεπάρκειας του μηχανολογικού εξοπλισμού των 
Εθελοντικών Πυροσβεστικών Σταθμών και των Εθελο¬ 
ντικών Πυροσβεστικών Κλιμακίων, μπορούν να ενισχύο- 
νται από το Πυροσβεστικό Σώμα, μετά από πρόταση του 
Διοικητή της Επαγγελματικής Πυροσβεστικής Υπηρε¬ 
σίας, στην περιοχή της οποίας εδρεύουν. Κατά την έναρ¬ 
ξη λειτουργίας των Εθελοντικών Πυροσβεστικών Υπηρε¬ 
σιών, μπορεί να γίνει προσωρινή παραχώρηση του ανα¬ 
γκαίου μηχανολογικού εξοπλισμού από το Πυροσβεστι¬ 
κό Σώμα για χρονικό διάστημα έως και δώδεκα (12) μή¬ 
νες, με την υποχρέωση του οικείου Ο.Τ.Α. να προμηθευ¬ 
τεί τον εξοπλισμό αυτόν στον ίδιο χρόνο. Η ανωτέρω πα¬ 
ραχώρηση μπορεί να παρατείνεται και πέραν του δωδε¬ 
καμήνου, με απόφαση του Αρχηγού Πυροσβεστικού Σώ¬ 
ματος. 

δ. Να παρέχουν νερό στους Εθελοντικούς Πυροσβε¬ 
στικούς Σταθμούς και Εθελοντικά Πυροσβεστικά Κλιμά¬ 
κια, σύμφωνα με τα οριζόμενα στις διατάξεις της παρ. 8 
του άρθρου 2 του ν. 1590/1986 (Α' 49). 

ε. Να λαμβάνουν κάθε αναγκαίο μέτρο για την εύρυθ¬ 
μη λειτουργία των παραπάνω Εθελοντικών Πυροσβεστι¬ 
κών Υπηρεσιών, σε συνεργασία με την Επαγγελματική 
Πυροσβεστική Υπηρεσία, στην περιοχή της οποίας ε¬ 
δρεύουν. 

στ. Οι Ο.Τ.Α. αναλαμβάνουν την υποχρέωση να προ¬ 
βαίνουν σε όλες τις απαραίτητες ενέργειες για την έκ¬ 
δοση άδειας κυκλοφορίας, χορήγησης πινακίδων και α¬ 
σφάλισης των πυροσβεστικών οχημάτων που έχουν 
στην κατοχή τους και πρόκειται να διαθέσουν στην Εθε¬ 
λοντική Πυροσβεστική Υπηρεσία. 

2. Επιπλέον οι Ο.Τ.Α. στα γεωγραφικά όρια των οποί¬ 
ων λειτουργούν Εθελοντικές Πυροσβεστικές Υπηρεσίες, 
έχουν υποχρέωση να εγγράφουν στον ετήσιο προϋπο¬ 
λογισμό τους τις αναγκαίες πιστώσεις για τον εξοπλισμό 
των οχημάτων και μηχανημάτων και γενικότερα για την 
αντιμετώπιση των λειτουργικών δαπανών, όπως τηλε¬ 
φωνικές συνδέσεις, θέρμανση, ύδρευση, φωτισμός, εξο¬ 
πλισμός γραφείου κ.λπ.. 

Άρθρο 30 

Κτιριακές Εγκαταστάσεις, πυροσβεστικά 
οχήματα και εξοπλισμός 

1. Με απόφαση του Αρχηγού του Πυροσβεστικού Σώ¬ 
ματος καθορίζονται σε σχέση με τις προϋποθέσεις που 
ορίζονται στο άρθρο 27 τα ακόλουθα: 

α. Οι ελάχιστοι απαιτούμενοι χώροι των κτιριακών ε¬ 
γκαταστάσεων και ο εξοπλισμός τους. 

β. Οι τεχνικές προδιαγραφές των πυροσβεστικών οχη¬ 


μάτων και του εξοπλισμού τους ως και του λοιπού μηχα¬ 
νολογικού, πυροσβεστικού και διασωστικαύ εξοπλισμού 
των Εθελοντικών Πυροσβεστικών Υπηρεσιών. Με βάση 
τις προδιαγραφές αυτές, οι Οργανισμοί Τοπικής Αυτοδι¬ 
οίκησης και οι Ιερές Μονές προμηθεύονται τα απαιτού- 
μενα πυροσβεστικά οχήματα και τον εξοπλισμό της Εθε¬ 
λοντικής Πυροσβεστικής Υπηρεσίας. 

2. Η καταλληλότητα των πυροσβεστικών οχημάτων, 
του μηχανολογικού και λοιπού εξοπλισμού, καθώς και 
των κτιριακών εγκαταστάσεων που διαθέτουν οι ενδια¬ 
φερόμενοι φορείς για την ίδρυση Εθελοντικών Πυρο¬ 
σβεστικών Υπηρεσιών, πιστοποιείται από την Επαγγελ¬ 
ματική Πυροσβεστική Υπηρεσία, στην περιοχή της οποί¬ 
ας υπάγονται. 

3. Μετά από πρόταση των Διοικητών των Επαγγελμα¬ 
τικών Πυροσβεστικών Υπηρεσιών και σχετική εγκριτική 
απόφαση Αρχηγείου Πυροσβεστικού Σώματος, δύναται 
να παραχωρείται στις οικείες Εθελοντικές Πυροσβεστι¬ 
κές Υπηρεσίες πρόσθετος πυροσβεστικός και διασωστι- 
κός εξοπλισμός και να συντηρούνται τα πυροσβεστικά ο¬ 
χήματα και ο μηχανολογικός εξοπλισμός τους στα Πυρο¬ 
σβεστικά Συνεργεία, εφόσον αυτά δεν είναι δυνατό να 
συντηρηθούν από τον οικείο Οργανισμό Τοπικής Αυτοδι¬ 
οίκησης. 

4. Ιδιώτες, ιδρύματα ή άλλοι φορείς, δύνανται να δωρί¬ 
ζουν ή να παραχωρούν στους Οργανισμούς Τοπικής Αυ¬ 
τοδιοίκησης ή το Πυροσβεστικό Σώμα, πυροσβεστικό και 
διασωστικό εξοπλισμό για τις ανάγκες Εθελοντικής Πυ¬ 
ροσβεστικής Υπηρεσίας, εφόσον αυτός πληροί τις ανα¬ 
γκαίες προδιαγραφές σύμφωνα με τις ισχύουσες διατά¬ 
ξεις. 

Άρθρο 31 

Αρμοδιότητες των Εθελοντικών 
Πυροσβεστικών Υπηρεσιών 

Οι αρμοδιότητες των Εθελοντικών Πυροσβεστικών Υ¬ 
πηρεσιών είναι οι ακόλουθες: 

α. Η κατάσβεση των πυρκαγιών, η συνδρομή στη λήψη 
και επιβολή μέτρων για την πρόληψη αυτών και η παρο¬ 
χή βοήθειας για τη διάσωση εκείνων που κινδυνεύουν α¬ 
πό αυτές. 

β. Η εφαρμογή προληπτικών μέτρων για την αντιμετώ¬ 
πιση των κινδύνων και ζημιών που επέρχονται από πλημ¬ 
μύρες, σεισμούς, καταρρεύσεις, θεομηνίες, φυσικές και 
τεχνολογικές καταστροφές. 

γ. Η διάσωση και η παροχή κάθε δυνατής συνδρομής 
σε εγκλωβισμένα άτομα λόγω τροχαίων και άλλων ατυ¬ 
χημάτων, σε άτομα που εγκλωβίστηκαν σε ανελκυστή¬ 
ρες ή άλλους χώρους και εγκαταστάσεις, καθώς και σε 
άτομα που αποκλείστηκαν σε ορεινές δυσπρόσιτες πε¬ 
ριοχές. 

δ. Η ειδοποίηση των αρμόδιων υπηρεσιών για τη μετα¬ 
φορά των παθόντων από τις παραπάνω αιτίες σε Ιδρύμα¬ 
τα παροχής ιατρικής συνδρομής ή περίθαλψης. 

ε. Ο έλεγχος εφαρμογής των προληπτικών μέτρων 
που υποδεικνύονται από την Επαγγελματική Πυροσβε¬ 
στική Υπηρεσία κατά του κινδύνου του πυρός σε συνοικι¬ 
σμούς, εργαστήρια, βιομηχανικές και βιοτεχνικές εγκα¬ 
ταστάσεις αποθήκες εύφλεκτων υλών, πολυσύχναστα 
δημόσια κέντρα και θεάματα, νοσοκομεία, κλινικές, θε¬ 
ραπευτήρια και γενικά εκεί όπου ανακύπτουν κίνδυνοι α 
πό συνωστισμό ή πυρκαγιά. Ο ανωτέρω έλεγχος ασκεί¬ 
ται αποκλειστικά από το μόνιμο πυροσβεστικό προσωπι- 

κό του Πυροσβεστικού Σώματος που υπηρετεί στις Εθε¬ 
λοντικές Πυροσβεστικές Υπηρεσίες, σύμφωνα με την ε- 
κάστοτε ισχύουσα νομοθεσία πυροπροστασίας. 

Άρθρο 32 

Φίλοι του Πυροσβεστικού Σώματος 

1. Στο Πυροσβεστικό Σώμα συστήνεται ειδική κατηγο¬ 
ρία Εθελοντών, οι οποίοι φέρουν τον τίτλο «Φίλοι του 
Πυροσβεστικού Σώματος» και στην οποία μπορούν να ε¬ 
ντάσσονται έλληνες πολίτες και πολίτες της Ευρωπαϊ¬ 
κής Ένωσης ηλικίας 15 ετών και άνω. Τα μέλη της κατη¬ 
γορίας αυτής δεν συμμετέχουν στο επιχειρησιακό έργο 
του Π.Σ. αλλά δύνανται να παρέχουν εθελοντική υπηρε¬ 
σία σε υποστηρικτικές δράσεις. 

2. Με απόφαση Αρχηγού Πυροσβεστικού Σώματος κα¬ 
θορίζονται οι όροι, οι προϋποθέσεις και η διαδικασία α¬ 
πόκτησης και απώλειας της ιδιότητας του «Φίλου του 
Πυροσβεστικού Σώματος», η οργάνωσή τους και οι ειδι¬ 
κότερες υπηρεσίες που παρέχουν και δημιουργείται Ει¬ 
δικό Μητρώο καταγραφής τους στο Αρχηγείο Πυροσβε¬ 
στικού Σώματος. 

ΚΕΦΑΛΑΙΟ Γ 

ΚΑΝΟΝΙΣΜΟΣ ΚΑΤΑΤΑΞΗΣ ΔΟΚΙΜΩΝ 
ΠΥΡΟΣΒΕΣΤΩΝ ΣΤΟ ΠΥΡΟΣΒΕΣΤΙΚΟ ΣΩΜΑ 

Άρθρο 33 

Προσόντα και προϋποθέσεις κατάταξης Δοκίμων 
Πυροσβεστών στο Πυροσβεστικό Σώμα 

Οι υποψήφιοι για κατάταξη στο Πυροσβεστικό Σώμα 
ως Δόκιμοι Πυροσβέστες Γενικών Καθηκόντων, απαιτεί¬ 
ται να έχουν τα ακόλουθα προσόντα και προϋποθέσεις, 
τα οποία πρέπει να συντρέχουν κατά την ημερομηνία υ¬ 
ποβολής της αίτησης συμμετοχής και κατά την ημερομη¬ 
νία κατάταξης, εκτός της ηλικίας, την οποία ο υποψή¬ 
φιος πρέπει να έχει κατά το χρόνο λήξης της προθε¬ 
σμίας υποβολής της αίτησης: 

1. Να είναι Έλληνες πολίτες. Για όσους έχουν αποκτή¬ 
σει την Ελληνική ιθαγένεια με πολιτογράφηση, πρέπει 
να έχει παρέλθει ένα (1) έτος τουλάχιστον από την από¬ 
κτησή της. 

2. Να έχουν συμπληρώσει το 19° έτος της ηλικίας τους 
και να μην έχουν υπερβεί το 29° έτος της ηλικίας, την 
31η Δεκεμβρίου του έτους προκήρυξης του διαγωνισμού 
με τις ακόλουθες εξαιρέσεις: 

α. Γ ια όσους είναι εθελοντές πυροσβέστες κατά την η¬ 
μερομηνία προκήρυξης του διαγωνισμού, το ανώτατο ό¬ 
ριο ηλικίας αυξάνεται όσο και η προϋπηρεσία τους ως ε¬ 
θελοντών, όχι όμως πέραν του τριακοστού πρώτου 
(31ου) έτους για όσους έχουν απολυτήριο τίτλο σπου¬ 
δών Λυκείου και του τριακοστού τρίτου (33ου) για τους 
πτυχιούχους σχολών τριτοβάθμιας εκπαίδευσης. Για να 
υπολογισθεί η εν λόγω προϋπηρεσία, προκειμένου να 
αυξηθεί το ανώτατο όριο ηλικίας, απαιτείται να είναι συ¬ 
νεχής και να αφορά πλήρες έτος. 

β. Γ ια όσους έχουν προσληφθεί στο Πυροσβεστικό Σώ¬ 
μα ως πυροσβέστες εποχικής απασχόλησης τουλάχι¬ 
στον μία (1) αντιπυρική περίοδο και υπηρέτησαν ευδόκι¬ 
μα καθ' όλη τη διάρκεια ισχύος των συμβάσεων εργα¬ 
σίας τους, το ανώτατο όριο ηλικίας αυξάνεται τόσα έτη 
όσες και οι αντιπυρικές περίοδοι πρόσληψής τους, όχι ό¬ 
μως πέραν του τριακοστού πρώτου (31ου) έτους για ό¬ 


σους έχουν απολυτήριο σπουδών Λυκείου και του τρια- 
κοστού τρίτου (33ου) για τους πτυχιούχους σχολών τρι¬ 
τοβάθμιας εκπαίδευσης. Ως αντιπυρική περίοδος, προ¬ 
κειμένου να υπολογισθεί η προσαύξηση του ανώτατου ο¬ 
ρίου ηλικίας, νοείται διάστημα τουλάχιστον τρεισήμισι 
μηνών. 

γ. Για τους υποψήφιους για κάλυψη θέσεων της κατη¬ 
γορίας «Δ» του άρθρου 35 του παρόντος νόμου που έ¬ 
χουν πτυχίο Ακαδημίας Εμπορικού Ναυτικού το ανώτατο 
όριο ηλικίας είναι το τριακοστό πρώτο (31ο) έτος. 

3. Να είναι κάτοχοι τίτλου σπουδών (απολυτήριο ή 
πτυχίο) οποιουδήποτε τύπου Λυκείου. 

4. Οι άνδρες να έχουν εκπληρώσει τις στρατιωτικές 
τους υποχρεώσεις ως ικανοί Κατηγορίας II, για όσους υ¬ 
πηρέτησαν στις Ένοπλες Δυνάμεις, ή να έχουν απαλλα¬ 
γεί νόμιμα από αυτές. 

5. Οι άνδρες και οι γυναίκες να μην έχουν εκπέσει από 
στρατιωτικό βαθμό, αποβληθεί ή απολυθεί κατά περίπτω¬ 
ση από τις Ένοπλες Δυνάμεις, τα Σώματα Αοφαλείας και 
Δημόσια Υπηρεσία για λόγους πειθαρχικούς ή υγείας. 

6. Να έχουν ανάστημα χωρίς υποδήματα οι άνδρες 
τουλάχιστον 1,70μ και οι γυναίκες τουλάχιστον 1,65μ. 

7. Να έχουν σωματική ικανότητα και υγεία, σύμφωνα 
με την ισχύουσα νομοθεσία για κατάταξη στις παραγωγι¬ 
κές σχολές των Ενόπλων Δυνάμεων. 

8. Να έχουν πίοτη στο Σύνταγμα και αφοσίωση στην 
Πατρίδα και τη Δημοκρατία. 

Άρθρο 34 

Κωλύματα κατάταξης 

1. Οι υποψήφιοι σε διαγωνισμό για κατάταξη Δοκίμων 
Πυροσβεστών Γενικών Καθηκόντων πρέπει: 

α. Να μην έχουν καταδικασθεί για τέλεση ή απόπειρα 
κακουργήματος ή για έγκλημα ανυποταξίας, λιποταξίας, 
προσβολής του πολιτεύματος, προσβολής κατά της πο¬ 
λιτειακής εξουσίας, πλαστογραφίας, ψευδορκίας, ψευ¬ 
δούς καταμήνυσης, ψευδούς ανωμοτί κατάθεσης, παρά¬ 
βασης καθήκοντος, ανθρωποκτονίας εκτός της προερχό¬ 
μενης από αμέλεια, συκοφαντικής δυσφήμισης, κλοπής, 
εκβίασης, απάτης, υπεξαίρεσης (κοινή και στην υπηρε¬ 
σία), απιστίας, καταπίεσης, ναρκωτικών, κατά της γενε¬ 
τήσιας ελευθερίας και οικονομικής εκμετάλλευσης της 
γενετήσιας ζωής, εμπρησμό (με πρόθεση ή από αμέλεια) 
ή οποιουδήποτε άλλου εγκλήματος από δόλο τελεσθέ- 
ντος για το οποίο επιβλήθηκε ποινή φυλάκισης τουλάχι¬ 
στον τριών μηνών. Επίσης, να μην έχουν παραπεμφθεί α- 
μετάκλητα σε δίκη ή εγκλεισθεί σε σωφρονιστικό κατά¬ 
στημα για κακούργημα ή κάποιο από τα πλημμελήματα 
αυτά. Υποψήφιοι που έχουν παραπεμφθεί σε δίκη δια 
βουλεύματος επιτρέπεται να υποβάλουν αίτηση συμμε¬ 
τοχής οτο διαγωνισμό, αλλά δεν κατατάσσονται στο Πυ¬ 
ροσβεστικό Σώμα, αν είναι επιτυχόντες, εφόοον δεν έ¬ 
χει εκδοθεί μέχρι την ημερομηνία έκδοσης της απόφα¬ 
σης κατάταξης αμετάκλητο αθωωτικό βούλευμα ή από¬ 
φαση. Ο όρος καταδίκη περιλαμβάνει και την καταδίκη 
σε ποινικό σωφρονισμό για τα εγκλήματα που αποτε¬ 
λούν κώλυμα κατάταξης. 

β. Να μην είναι χρήοτες ναρκωτικών. 

γ. Να μην έχουν στερηθεί οποτεδήποτε των πολιτικών 
δικαιωμάτων τους, έστω κι αν έχει λήξει ο χρόνος που ο¬ 
ρίστηκε για τη στέρησή τους. 

Η απονομή χάριτος δεν αίρει την ανικανότητα για κατά¬ 
ταξη, εκτός εάν έχει εκδοθεί το κατά το άρθρο 47 παρ. 1 

του Συντάγματος διάταγμα, που αίρει το σχετικό κώλυμα. 

δ. Να μην τελούν υπό στερητική δικαστική συμπαρά¬ 
σταση, έστω και επικουρική (πλήρη ή μερική). 

ε. Για όσους είχαν προσληφθεί στο Πυροσβεστικό Σώ¬ 
μα, ως πυροσβέστες εποχικής απασχόλησης, να μην εί¬ 
χε καταγγελθεί η σύμβαση εργασίας τους για πειθαρχι¬ 
κούς λόγους ή να μην είχαν απολυθεί επειδή προσκόμι¬ 
σαν ψευδή ή πλαστά δικαιολογητικά. 

2. Αποκλείεται η κατάταξη προσώπων τα οποία απολύ¬ 
θηκαν από θέση δημόσιας υπηρεσίας ή Ο.Τ.Α. ή άλλου 
νομικού προσώπου δημοσίου δικαίου, λόγω επιβολής 
της πειθαρχικής ποινής της οριστικής παύσης ή λόγω κα¬ 
ταγγελίας της σύμβασης εργασίας για σπουδαίο λόγο, 
οφειλόμενο σε υπαιτιότητα του εργαζόμενου. 

3. Τα ανωτέρω κωλύματα κατάταξης ισχύουν για το 
χρονικό διάστημα από την ημερομηνία υποβολής της αί¬ 
τησης για συμμετοχή στο διαγωνισμό, έως και τη λήξη ι¬ 
σχύος του πίνακα κατάταξης. 

Άρθρο 35 

Κατηγορίες προκηρυσσόμενων θέσεων 

1. Οι υποψήφιοι πρέπει να έχουν τα προβλεπόμενα α- 
νά κατηγορία προσόντα και μπορούν να συμμετέχουν 
στο διαγωνισμό για κάλυψη θέσεων των ακόλουθων κα¬ 
τηγοριών: 
α. ΚΑΤΗΓΟΡΙΑ «Α» 

Πτυχιούχοι σχολών Ανώτατων Εκπαιδευτικών και Τε¬ 
χνολογικών Ιδρυμάτων της ημεδαπής και ή ισότιμων 
σχολών της αλλοδαπής, οι οποίες καθορίζονται κάθε 
φορά στην απόφαση της προκήρυξης του διαγωνισμού 
με βάση τις εκάστοτε υπηρεσιακές ανάγκες, 
β. ΚΑΤΗΓΟΡΙΑ «Β» 

Κάτοχοι τίτλου σπουδών (απολυτήριο ή πτυχίο) οποι- 
ουδήποτε τύπου Λυκείου, 
γ. ΚΑΤΗΓΟΡΙΑ «Γ» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου και επαγγελματικής άδειας ο¬ 
δήγησης κατηγορίας Διπλώματος «Γ» και άνω. 
δ. ΚΑΤΗΓΟΡΙΑ «Δ» 

αα. Κάτοχοι τίτλου σπουδών (απολυτήριο ή πτυχίο) ο¬ 
ποιοσδήποτε τύπου Λυκείου ή απόφοιτοι Επαγγελματι¬ 
κής Ναυτικής Σχολής του Υπουργείου Ανάπτυξης, Αντα¬ 
γωνιστικότητας και Ναυτιλίας ή πτυχιούχοι Ακαδημίας 
Εμπορικού Ναυτικού (Α.Ε.Ν) του Υπουργείου Ανάπτυ¬ 
ξης, Ανταγωνιστικότητας και Ναυτιλίας και τουλάχιστον 
ενός (1) έτους συνολική θαλάσσια προϋπηρεσία σε 
πλοία του Εμπορικού Ναυτικού ή/και του Πολεμικού 
Ναυτικού με ειδικότητα καταστρώματος. 

ββ. Κάτοχοι τίτλου σπουδών (απολυτήριο ή πτυχίο) ο¬ 
ποιοσδήποτε τύπου Λυκείου ή απόφοιτοι Επαγγελματι¬ 
κής Ναυτικής Σχολής του Υπουργείου Ανάπτυξης, Αντα¬ 
γωνιστικότητας και Ναυτιλίας ή πτυχιούχοι Ακαδημίας 
Εμπορικού Ναυτικού (Α.Ε.Ν) του Υπουργείου Ανάπτυ¬ 
ξης, Ανταγωνιστικότητας και Ναυτιλίας και τουλάχιστον 
ενός (1) έτους συνολική θαλάσσια προϋπηρεσία σε 
πλοία του Εμπορικού Ναυτικού ή/και του Πολεμικού 
Ναυτικού με ειδικότητα μηχανής, 
ε. ΚΑΤΗΓΟΡΙΑ «Ε» 

αα. Κάτοχοι τίτλου σπουδών Β' κύκλου Τεχνικών Ε¬ 
παγγελματικών Εκπαιδευτηρίων (Τ.Ε.Ε.) του ηλεκτρονι¬ 
κού τομέα ή αντίστοιχου τομέα ή κλάδου των πρώην Τε¬ 
χνικών Επαγγελματικών Λυκείων (Τ.Ε.Λ.) και Ενιαίων 
Πολυκλαδικών Λυκείων (Ε.Π.Λ.) αντίστοιχα. 


ββ. Κάτοχοι πτυχίου Β' κύκλου Τεχνικών Επαγγελμα¬ 
τικών Εκπαιδευτηρίων (Τ.Ε.Ε.) ειδικότητας μηχανών και 
συστημάτων αυτοκινήτου ή αμαξωμάτων ή ηλεκτρονι¬ 
κών συστημάτων και αυτοματισμού αυτοκινήτων ή ειδι¬ 
κότητας μηχανών αυτοκινήτου ή αμαξωμάτων ή ηλεκτρι¬ 
κού συστήματος αυτοκινήτου των πρώην Τεχνικών Ε¬ 
παγγελματικών Λυκείων (Τ.Ε.Λ.) ή του τμήματος Ειδί¬ 
κευσης Κλάδου 13 (μηχανικός αυτοκινήτων) ή των Ενιαί¬ 
ων Πολυκλαδικών Λυκείων (Ε.Π.Λ.) και έχουν πρακτική 
εμπειρία σε συνεργεία επισκευής αυτοκινήτων σε ειδικό¬ 
τητα αντίστοιχη του πτυχίου τους. Η εμπειρία αυτή να α- 
ποδεικνύεται: 

ββα. από βεβαίωση του εργοδότη, στην οποία θα ανα- 
φέρεται ο χρόνος απασχόλησης και η ειδικότητα του υ¬ 
ποψήφιου, θεωρημένη για το περιεχόμενό της από την 
αρμόδια Επιθεώρηση Εργασίας και προσκόμιση τουλάχι¬ 
στον τριακοσίων (300) ενσήμων, που αντιστοιχούν σε α- 
σφαλιστέα εργασία και έχει παρασχεθεί μετά την από¬ 
κτηση του απαιτούμενου πτυχίου ή 

βββ. βεβαίωση του Οργανισμού Ασφάλισης Ελεύθε¬ 
ρων Επαγγελματιών, για αντίστοιχες ημέρες ασφάλισης, 
για το εν λόγω διάστημα και τις συγκεκριμένες ειδικότη¬ 
τες. 

στ. ΚΑΤΗΓΟΡΙΑ «ΣΤ» 

Κάτοχοι τίτλου σπουδών (απολυτήριο ή πτυχίο) οποι¬ 
οσδήποτε τύπου Λυκείου και διπλώματος ή πτυχίου μου¬ 
σικού μπάντας Ωδείου. Οσοι έχουν δίπλωμα προτάσσο¬ 
νται αυτών που έχουν πτυχίο. 

2. Ο διαγωνισμός για κατάταξη δοκίμων πυροσβεστών 
μπορεί να μην προκηρύσσεται για θέσεις όλων των ανω¬ 
τέρω κατηγοριών αλλά μόνον για εκείνες που είναι απα¬ 
ραίτητες για την κάλυψη υπηρεσιακών αναγκών, με εξαί¬ 
ρεση την Κατηγορία «Γ» οι θέσεις της οποίας δεν μπορεί 
να είναι λιγότερες του 40% του συνόλου των προκηρυσ¬ 
σόμενων θέσεων. Στην κατηγορία «Ε» το 50% των προ¬ 
κηρυσσόμενων για τη συγκεκριμένη κατηγορία θέσεων 
καλύπτεται από τους υποψηφίους της υποπερίπτωσης 
αα' και το υπόλοιπο 50% από υποψηφίους της υποπερί¬ 
πτωσης ββ'. Στην απόφαση της προκήρυξης του διαγω¬ 
νισμού καθορίζονται αναλυτικά οι θέσεις που μπορεί να 
καλυφθούν από κάθε σχολή της τριτοβάθμιας εκπαίδευ¬ 
σης και προκειμένου για την κατηγορία «Ε» καθορίζο¬ 
νται οι θέσεις ανά ειδικότητα της κατηγορίας αυτής. 

3. Για κάθε μια από τις κατηγορίες για τις οποίες προ¬ 
κηρύσσεται διαγωνισμός, συντάσσονται από την Επιτρο¬ 
πή Διενέργειας Διαγωνισμού πίνακες υποψηφίων αντί¬ 
στοιχοι των κατηγοριών αυτών. Από τους πίνακες αυ¬ 
τούς κατατάσσονται οι υποψήφιοι κατά σειρά επιτυχίας, 
μέχρι να συμπληρωθούν οι θέσεις που καθορίζονται 
στην απόφαση προκήρυξης του διαγωνισμού. 

4. Οι επιτυχόντες στην Κατηγορία «Δ» υπηρετούν μό¬ 
νο σε πόλεις στις οποίες λειτουργούν Λιμενικοί Πυρο¬ 
σβεστικοί Σταθμοί, οι επιτυχόντες στην Κατηγορία «ΣΤ» 
μόνον στην πόλη της Αθήνας, όπου εδρεύει η μουσική 
μπάντα του Σώματος και οι επιτυχόντες στην Κατηγορία 
«Ε» μόνο στις πόλεις στις οποίες λειτουργούν Πυροσβε¬ 
στικά Συνεργεία. 

Άρθρο 36 

Τρόπος βαθμολόγησης των υποψηφίων 

1. Η βαθμολόγηση των προσόντων των υποψηφίων κα¬ 
τά κατηγορία πραγματοποιείται ως ακολούθως: 

α, Για τους υποψήφιους στις Κατηγορίες Α' και Β' 

λαμβάνετε» υπόψη ο βαθμός του τίτλου σπουδών που α¬ 
παιτείται για κάθε μία από τις κατηγορίες αυτές, ο οποί¬ 
ος πολλαπλασιάζεται επί το συντελεστή εκατό (100). 
Στη βαθμολογία των υποψηφίων της κατηγορίας Α' προ¬ 
στίθενται εκατό (100) μονάδες σε όσους έχουν μεταπτυ¬ 
χιακό τίτλο σπουδών και διακόσιες (200) μονάδες σε ό¬ 
σους έχουν διδακτορικό τίτλο σπουδών. Στην περίπτωση 
κατά την οποία οι υποψήφιοι διαθέτουν μεταπτυχιακό 
και διδακτορικό τίτλο σπουδών, προσμετρώνται μόνο οι 
μονάδες που προβλέπονται για το διδακτορικό τίτλο 
σπουδών. 

β. Για τους υποψηφίους στις κατηγορίες Δ' και ΣΤ, 
λαμβάνεται υπόψη ο βαθμός του τίτλου σπουδών που α¬ 
παιτείται για κάθε μία από τις κατηγορίες αυτές, ο οποί¬ 
ος πολλαπλασιάζεται επί το συντελεστή εκατό (100). 
Στην κατηγορία Δ' ειδικότερα, οι υποψήφιοι οι οποίοι εί¬ 
ναι απόφοιτοι Επαγγελματικής Σχολής του Υπουργείου 
Ανάπτυξης, Ανταγωνιστικότητας και Ναυτιλίας ή πτυχι- 
ούχοι Ακαδημίας Εμπορικού Ναυτικού του Υπουργείου 
Ανάπτυξης, Ανταγωνιστικότητας και Ναυτιλίας, προη¬ 
γούνται στον πίνακα επιτυχόντων όλων των λοιπών υπο¬ 
ψηφίων που είναι κάτοχοι τίτλου σπουδών οποιοσδήπο¬ 
τε τύπου Λυκείου. 

γ. Για τους υποψήφιους στην κατηγορία Γ' λαμβάνε- 
ται υπόψη ο βαθμός του απαιτούμενου τίτλου σπουδών, 
ο οποίος πολλαπλασιάζεται επί το συντελεστή εκατό 
(100). Στη βαθμολογία αυτή προστίθενται εκατό (100) 
μονάδες για όσους υποψηφίους έχουν επαγγελματική ά¬ 
δεια οδήγησης κατηγορίας Δ ή Ε', εφόσον το δίπλωμα 
εκδόθηκε τουλάχιστον τρεις (3) μήνες πριν την ημερομη¬ 
νία προκήρυξης του διαγωνισμού. Σε περίπτωση που κα¬ 
τέχουν και τις δύο ως άνω κατηγορίες διπλώματος, λαμ¬ 
βάνουν μόρια μόνο για τη μία. Επίσης στην περίπτωση 
κατά την οποία έχουν προϋπηρεσία, ως επαγγελματίες 
οδηγοί σε οχήματα για τα οποία απαιτείται άδεια οδήγη¬ 
σης Γ' κατηγορίας και άνω προστίθενται εκατό (100) μο¬ 
νάδες, για κάθε πλήρες εξάμηνο προϋπηρεσίας που έχει 
ο υποψήφιος σε οχήματα για τα οποία απαιτείται άδεια 
οδήγησης διπλώματος κατηγορίας Γ’ και άνω. 

δ. Για τους υποψήφιους στην κατηγορία Ε' λαμβάνε- 
ται υπόψη ο βαθμός του τίτλου σπουδών ή του πτυχίου 
που απαιτείται, ο οποίος πολλαπλασιάζεται επί το συντε¬ 
λεστή εκατό (100). 

Σε όλες τις ως άνω περιπτώσεις, η βαθμολογία εξάγε¬ 
ται μέχρι χιλιοστού της μονάδας. 

2. Οι υποψήφιοι για θέσεις κάθε κατηγορίας δικαιού¬ 
νται τις ακόλουθες προσαυξήσεις: 

α. Επτακόσιες (700) μονάδες, εφόσον είναι τέκνα πυ¬ 
ροσβεστικού υπαλλήλου που πέθανε κατά την εκτέλεση 
του καθήκοντος και εξαιτίας της υπηρεσίας. 

β. Επτακόσιες (700) μονάδες, τα τέκνα θυμάτων τρο¬ 
μοκρατικής ενέργειας, βάσει της κείμενης νομοθεσίας. 

γ. Τριακόσιες (300) μονάδες, οι πολύτεκνοι ή τα τέκνα 
πολύτεκνης οικογένειας, καθώς και οι γονείς τριών τέ¬ 
κνων και τα τέκνα τους. 

δ. Πεντακόσιες (500) μονάδες, εφόσον υπηρέτησαν 
τη θητεία τους στις Ένοπλες Δυνάμεις ως Έφεδροι Αξιω¬ 
ματικοί ή στις Ειδικές Δυνάμεις ή στην Προεδρική Φρου¬ 
ρά. 

ε. Εκατό (100) μονάδες, σε όσους έχουν άριστη και 
πενήντα (50) μονάδες σε όσους έχουν πολύ καλή γνώση 
της Αγγλικής ή της Γαλλικής ή της Γερμανικής γλώσσας. 
Η γνώση αυτή αποδεικνύεται κατά τα οριζόμενα στην 
παράγραφο 2 του άρθρου 28 του π.δ 50/2001 (Α' 39). Για 


τους κατέχοντες πτυχία δύο ή περισσοτέρων γλωσσών, 
λαμβάνονται υπόψη και βαθμολογούνται μόνο για τις 
δύο γλώσσες. 

στ. Πενήντα (50) μονάδες, εφόσον κατέχουν πιστοποι¬ 
ητικό γνώσης-χειρισμού Η/Υ. 

ζ. Πενήντα (50) μονάδες, εφόσον απασχολήθηκαν ευ¬ 
δόκιμα στο Πυροσβεστικό Σώμα για μία (1) τουλάχιστον 
αντιπυρική περίοδο ως πυροσβέστες εποχικής απασχό¬ 
λησης και τριάντα (30) μονάδες για κάθε επιπλέον αντι¬ 
πυρική περίοδο. 

η. Πενήντα (50) μονάδες, εφόσον έχουν προσφέρει 
για ένα (1) τουλάχιστον έτος ευδόκιμη εθελοντική υπη¬ 
ρεσία στο Πυροσβεστικό Σώμα ή στη Δασική Υπηρεσία, 
ως εθελοντές Πυροσβέστες και τριάντα (30) μονάδες 
για κάθε επιπλέον έτος ευδόκιμης εθελοντικής υπηρε¬ 
σίας. 

θ. Πενήντα (50) μονάδες εφόσον κατέχουν άδεια οδή¬ 
γησης μοτοσικλέτας. 

3. Για την κατάταξη Δοκίμων Πυροσβεστών στο Πυρο¬ 
σβεστικό Σώμα συγκροτείται με απόφαση του Υπουργού 
Προστασίας του Πολίτη τριμελής επιτροπή που αποτε- 
λείται από έναν αντιπρόεδρο ή νομικό σύμβουλο του Νο¬ 
μικού Συμβουλίου του Κράτους, που ορίζεται από τον 
πρόεδρο αυτού, έναν εκπρόσωπο του Ανώτατου Συμ¬ 
βουλίου Επιλογής Προσωπικού, που κληρώνεται μεταξύ 
των Συμβούλων αυτού και έναν Διευθυντή Διεύθυνσης 
των Κλάδων του Αρχηγείου του Πυροσβεστικού Σώμα¬ 
τος, που κληρώνεται μεταξύ των Διευθυντών των εν λό¬ 
γω Διευθύνσεων. 

4. Η ως άνω επιτροπή είναι αρμόδια για τη βαθμολόγη¬ 
ση των προσόντων των υποψηφίων και για τη σύνταξη 
των πινάκων επιτυχόντων. 

5. Οι απόφοιτοι της Σχολής Πυροσβεστών υποχρεού- 
νται να υπηρετήσουν στο Πυροσβεστικό Σώμα επί τέσ¬ 
σερα (4) χρόνια από την ημερομηνία αποφοίτησης από 
τη Σχολή. Κατά τα λοιπά εξακολουθούν να ισχύουν οι 
διατάξεις του άρθρου 6 του ν. 1339/1983 (Α'35). Οι δια¬ 
τάξεις του άρθρου 10 του ν. 683/1977 (Α"247), εφαρμό¬ 
ζονται αναλόγως και για τους πυροσβεστικούς υπαλλή¬ 
λους που παραιτούνται ή αποπέμπονται πριν τη συμπλή¬ 
ρωση του χρόνου υποχρεωτικής παραμονής στο Σώμα 
του προηγούμενου εδαφίου. 

Αρθρο 37 

Εξουσιοδοτικές διατάξεις 

1. Με απόφαση του Υπουργού Προστασίας του Πολίτη 
καθορίζονται, ο τρόπος διαπίστωσης των προσόντων, τα 
απαιτούμενα δικαιολογητικά για κάθε κατηγορία, η προ¬ 
κήρυξη των θέσεων, η διαδικασία πρόσληψης, το είδος 
και η διαδικασία διενέργειας των δοκιμασιών στις οποίες 
υποβάλλονται οι υποψήφιοι, τα θέματα κατάρτισης των 
πινάκων κατά κατηγορία η διαδικασία κατάταξης των ε- 
πιτυχόντων, και κάθε άλλη αναγκαία λεπτομέρεια. 

2. Με προεδρικό διάταγμα που εκδίδεται με πρόταση 
του Υπουργού Προστασίας του Πολίτη, επιτρέπεται και 
κατά τροποποίηση των διατάξεων του παρόντος νόμου, 
να ρυθμίζονται τα προσόντα, οι προϋποθέσεις και τα κω¬ 
λύματα κατάταξης Δοκίμων Πυροσβεστών στο Πυροσβε¬ 
στικό Σώμα, οι κατηγορίες των υποψηφίων και ο τρόπος 
βαθμολόγησής τους. Με κοινή απόφαση των Υπουργών 
Οικονομικών και Προστασίας του Πολίτη θεσπίζεται ειδι¬ 
κό παράβολο συμμετοχής στις εξετάσεις και το ύψος 
του. 

ΚΕΦΑΛΑΙΟ Δ 
ΛΟΙΠΕΣ ΔΙΑΤΑΞΕΙΣ 

Άρθρο 38 

Στο άρθρο 14 του ν. 3922/2011 (Α' 35) προστίθενται 
παράγραφοι 7 και 8 ως ακολούθως: 

«7. Με κοινή απόφαση των Υπουργών Εθνικής Αμυ¬ 
νας, Οικονομικών και Προστασίας του Πολίτη, δύναται 
να καθοριστούν τέλη ανταποδοτικού χαρακτήρα υπέρ 
του Μετοχικού Ταμείου Ναυτικού (Μ.Τ.Ν.) και του Ειδι¬ 
κού Λογαριασμού Αλληλοβοήθειας Ναυτικού 
(Ε.Λ.Ο.Α.Ν.). Με όμοια απόφαση καθορίζεται το ποσο¬ 
στό που αποδίδεται στα δικαιούχα Ταμεία Μετοχικό Τα¬ 
μείο Ναυτικού (Μ.Τ.Ν.) και Ειδικός Λογαριασμός Αλλη¬ 
λοβοήθειας Ναυτικού (Ε.Λ.Ο.Α.Ν.), οι διαδικασίες βεβαί¬ 
ωσης, είσπραξης και απόδοσής του, καθώς και κάθε σχε¬ 
τικό θέμα για την εφαρμογή της διάταξης αυτής. 

8. Με απόφαση του Αρχηγού Λ.Σ. - ΕΛ.ΑΚΤ. καθορίζο¬ 
νται οι όροι και η διαδικασία χαρακτηρισμού ως στρατο¬ 
πέδου κάθε μόνιμης ή προσωρινής εγκατάστασης και γε¬ 
νικά περιοχής που είτε ανήκει κατά κυριότητα στο 
Λ.Σ. - ΕΛ.ΑΚΤ. είτε έχει παραχωρηθεί σε αυτό κατά χρήση 
από φορείς του Δημοσίου ή ιδιώτες και εντός των οποίων 
έχει εγκατασταθεί ή πρόκειται να εγκατασταθεί μόνιμα ή 
προσωρινά Μονάδα ή Υπηρεσία του Λ.Σ. - ΕΛ.ΑΚΤ.. 

Σε περίπτωση πρόσκαιρης παραχώρησης εγκατάστα¬ 
σης ή περιοχής στο Λ.Σ. - ΕΛ.ΑΚΤ., ο χαρακτηρισμός αυ¬ 
τών ως στρατοπέδων δεν δύναται να διαρκέσει για χρο¬ 
νικό διάστημα μεγαλύτερο της παραχώρησης που συμ- 
φωνήθηκε σχετικά.·» 

Άρθρο 39 

1. Στο άρθρο 12 του ν. 3922/2011 (Α' 35 ) προστίθεται 
παράγραφος 3 ως ακολούθως: 

«3. Το Αρχηγείο Λ.Σ. - ΕΛ.ΑΚΤ., εκπροσωπούμενο από 
όργανα που καθορίζονται με απόφαση Υπουργού Προ¬ 
στασίας του Πολίτη, μπορεί να συνάπτει συμβάσεις με 
νοσηλευτικά ιδρύματα ιδιωτικού δικαίου, ιδιωτικές κλινι¬ 
κές, ιδιώτες ιατρούς και φαρμακεία, ή ιατρικούς και φαρ¬ 
μακευτικούς συλλόγους, κέντρα φυσικοθεραπείας και 
καταστήματα πώλησης οπτικών ειδών ή ακουστικών βα¬ 
ρηκοΐας για την υγειονομική περίθαλψη των στελεχών 
Λ.Σ. - ΕΛ.ΑΚΤ. σύμφωνα με τα ισχύοντα για τη σύναψη 
δημοσίων συμβάσεων.» 

2. Με κοινή απόφαση των Υπουργών Οικονομικών, Ε¬ 
θνικής Άμυνας και Προστασίας του Πολίτη είναι δυνατόν 
να επιτρέπεται η εκποίηση όπλων, υλών και αντικειμέ¬ 
νων του άρθρου 1 του ν. 2168/1993 «Ρύθμιση θεμάτων 
που αφορούν όπλα, πυρομαχικά, εκρηκτικές ύλες, εκρη¬ 
κτικούς μηχανισμούς και άλλες διατάξεις» (Α' 147) που 
έχουν κατασχεθεί ή δημευθεί, εφόσον κρίνονται κατάλ¬ 
ληλα για εμπορία ή χρήση, ακόμα και εάν τούτο δεν προ- 
βλέπεται ρητά από τη δικαστική απόφαση που επιβάλλει 
την κατάσχεση ή δήμευσή τους. Για την εκποίηση των α¬ 
νωτέρω σε δημόσιες επιχειρήσεις και οργανισμούς του 
ν. 3429/2005 «Δημόσιες Επιχειρήσεις και Οργανισμοί 
(ΔΕΚΟ)» (Α' 314) είναι δυνατόν να εφαρμοστεί η περί¬ 
πτωση δ’ της παρ. 12 του άρθρου 2 του ν. 2286/1995 
«Προμήθειες του δημοσίου τομέα και ρυθμίσεις συνα¬ 
φών θεμάτων» (Α' 19). 

3. Η παράγραφος 8 του άρθρου 11 του ν. 3922/2011 
«Σύσταση Αρχηγείου Λιμενικού Σώματος - Ελληνικής Α¬ 


κτοφυλακής και άλλες διατάξεις» (Α' 35) αντικαθίσταται 
ως ακολούθως: 

«8. Για την αντιμετώπιση αναγκών καθαρισμού, θέρ¬ 
μανσης και γραφικής ύλης επιτρέπεται να παρέχονται 
μηνιαία κατ’ αποκοπή πάγια χορηγήματα σε όλες τις Υ¬ 
πηρεσίες του Αρχηγείου Λιμενικού Σώματος - Ελληνικής 
Ακτοφυλακής από τις πιστώσεις που εγγράφονται για το 
σκοπό αυτόν, το ύψος των οποίων καθορίζεται με κοινές 
αποφάσεις των Υπουργών Οικονομικών και Προστασίας 
του Πολίτη. Οι αποφάσεις αυτές εκδίδονται ετησίως και 
έχουν αναδρομική ισχύ από 1ης Ιανουάριου του έτους 
που δημοσιεύονται.» 

Άρθρο 40 

Το άρθρο 122 του ν. 3079/2002 τροποποιείται ως ακο¬ 
λούθως: 

«Αρθρο 122 
Αστυνομικοί σκύλοι 

Το Λ.Σ.-ΕΛ.ΑΚΤ. επιτρέπεται να χρησιμοποιεί αστυνο¬ 
μικούς σκύλους για τον εντοπισμό ναρκωτικών ουσιών, 
την ανακάλυψη εκρηκτικών υλών, την αναζήτηση εξαφα- 
νισθέντων ατόμων, τη φύλαξη προσώπων και πραγμά¬ 
των, τη φύλαξη και συνοδεία κρατουμένων προς απο¬ 
τροπή απόδρασης. Με προεδρικό διάταγμα που εκδίδε- 
ται μετά από πρόταση του Υπουργού Προστασίας του 
Πολίτη, ρυθμίζονται η σύσταση και η οργάνωση Υπηρε¬ 
σίας εκπαιδευτών και συνοδών σκύλων, καθώς επίσης 
και θέματα που αφορούν τους συνοδούς χειριστές και 
τους εκπαιδευτές, καθώς και την προμήθεια, αντικατά¬ 
σταση, αναπαραγωγή, διαμονή, διατροφή, συντήρηση, 
υγειονομική περίθαλψη και μεταφορά των αστυνομικών 
σκύλων που χρησιμοποιεί το Λ.Σ. - ΕΛ.ΑΚΤ..» 

Άρθρο 41 

1. Η παράγραφος 6 του άρθρου 128 του ν. 3079/2002, 
αντικαθίσταται ως ακολούθως: 

« 6. Το προσωπικό Λ.Σ. - ΕΛ.ΑΚΤ. εφοδιάζεται με ειδι¬ 
κό δελτίο υπηρεσιακής ταυτότητας, ο τύπος του οποίου 
καθορίζεται με απόφαση του Υπουργού Προστασίας του 
Πολίτη. Το προσωπικό Λ.Σ. - ΕΛ.ΑΚΤ. που αποχωρεί από 
την Υπηρεσία υποχρεούται στην παράδοση της ταυτότη¬ 
τάς του. Στα υπηρεσιακά δελτία ταυτότητας του προσω¬ 
πικού Λ.Σ. - ΕΛ.ΑΚΤ. που τελεί σε μόνιμη διαθεσιμότητα, 
απαλείφεται η ένδειξη «ΒΑΘΜΟΣ» και αναγράφεται η 
ένδειξη «ΙΔΙΟΤΗΤΑ», όπου θα αναγράφεται η κατάσταση 
στην οποία τελεί ο κάτοχος. Τα υπηρεσιακά δελτία ταυ¬ 
τότητας όσων τίθενται σε διαθεσιμότητα και όσων εκτί- 
ουν ποινή αργίας με προσωρινή απόλυση ή αργίας με 
πρόσκαιρη παύση, παραδίδονται στα αρμόδια Τμήματα 
της Διεύθυνσης Προσωπικού, καθ' όλη τη διάρκεια της 
διαθεσιμότητας ή της έκτισης της ποινής. Οι ενδιαφερό¬ 
μενοι κατά το χρόνο αυτό εφοδιάζονται από την Υπηρε¬ 
σία τους με προσωρινή βεβαίωση της ταυτότητάς τους, ο 
τύπος της οποίας καθορίζεται με την υπουργική απόφα¬ 
ση του πρώτου εδαφίου, και στην οποία επικολλάται φω¬ 
τογραφία τους με πολιτική περιβολή και γίνεται μνεία ό¬ 
τι δεν είναι σε θέση να εκτελούν τα υπηρεσιακά τους κα¬ 
θήκοντα. Μετά τη λήξη της διαθεσιμότητας ή της ποινής, 
τα δελτία ταυτότητας επιστρέφονται στους ενδιαφερο¬ 
μένους.» 

2. Όπου στις διατάξεις του ν. 3079/2002 «Κύρωση του 
Κώδικα Προσωπικού Λ.Σ.» (Α' 311) προβλέπεται η έκδο¬ 
ση ή κύρωση κανονιστικών πράξεων με πρόταση ή από¬ 
φαση του Υπουργού Εμπορικής Ναυτιλίας, εφεξής νοεί¬ 
ται ο Υπουργός Προστασίας του Πολίτη. 

3. Το άρθρο 126 του ν. 3079/2002 «Κύρωση του Κώδικα 
Προσωπικού Λ.Σ.» (Α' 311), όπως τροποποιήθηκε με το 
ν. 3569/2007 (Α' 122) και ισχύει σήμερα, τροποποιείται 
ως ακολούθως: 

«Αρθρο 126 
Έκδοση κανονισμών 

1. Με Κανονισμούς, που καταρτίζονται με προεδρικά 
διατάγματα, τα οποία εκδίδονται με πρόταση του Υπουρ¬ 
γού Προστασίας του Πολίτη, ρυθμίζονται τα θέματα του 
ωραρίου εργασίας προσωπικού και της εσωτερικής και ε¬ 
ξωτερικής υπηρεσίας των κεντρικών και περιφερειακών 
υπηρεσιών του Αρχηγείου Λ.Σ. - ΕΛ.ΑΚΤ.. 

2. Με Κανονισμούς, που εκδίδονται από τον Αρχηγό 
Λ.Σ. - ΕΛ.ΑΚΤ. και κυρώνονται με απόφαση του Υπουρ¬ 
γού Προστασίας του Πολίτη, ρυθμίζονται τα θέματα: 

α) Οργανικής σύνθεσης και κατανομής προσωπικού 
Λ.Σ. - ΕΛ.ΑΚΤ.. 

β) Διενέργειας Διοικητικών Διερευνήσεων και Ενόρ¬ 
κων Διοικητικών Εξετάσεων, για την εξακρίβωση πειθαρ¬ 
χικών και υπηρεσιακών παραβάσεων, των συνθηκών τέ¬ 
λεσης, καθώς και των υπαιτίων αυτών. 

γ) Οπλοφορίας και χρήσης πυροβόλων όπλων από το 
προσωπικό Λ.Σ. - ΕΛ.ΑΚΤ. κατά την εκτέλεση της υπηρε¬ 
σίας, καθώς και κάθε άλλης αναγκαίας λεπτομέρειας. 

δ) Στολών, διακριτικών, διαμνημονεύσεων, παρασήμων 
και μεταλλίων του προσωπικού Λ.Σ. - ΕΛ.ΑΚΤ.. 

ε) Αλληλογραφίας Λ.Σ. - ΕΛ.ΑΚΤ.. 

στ) Επιθεωρήσεων και ελέγχων της δραστηριότητας 
των κεντρικών και περιφερειακών Υπηρεσιών 
Λ.Σ. - ΕΛ.ΑΚΤ.. 

3. Με Κανονισμούς, που εκδίδονται από τον Αρχηγό 
Λ.Σ. - ΕΛ.ΑΚΤ. και κυρώνονται με απόφαση του Υπουρ¬ 
γού Προστασίας του Πολίτη, που χαρακτηρίζονται απόρ¬ 
ρητοι και δεν δημοσιεύονται στην Εφημερίδα της Κυβερ- 
νήσεως, ρυθμίζονται τα θέματα: 

α) Οργάνωσης, λειτουργίας, συντήρησης και επισκευ¬ 
ής των επιχειρησιακών μέσων του Λ.Σ.- ΕΛ.ΑΚΤ.. 

β) Οργάνωσης και λειτουργίας της Μονάδας Υποβρυ¬ 
χίων Αποστολών, των Κλιμακίων Ειδικών Αποστολών 
Λ.Σ. - ΕΛ.ΑΚΤ. και της Υπηρεσίας Συνδέσμων Διασω- 
στών Λ.Σ. - ΕΛ.ΑΚΤ.. 

γ) Οργάνωσης και λειτουργίας της Υπηρεσίας Εναέ¬ 
ριων Μέσων Λ.Σ. - ΕΛ.ΑΚΤ., της σύνθεσης πληρώματος 
των αεροπλάνων και ελικοπτέρων, της διαδικασίας και 
της αρμοδιότητας ορισμού και διάθεσης για πτήση του 
πληρώματος, των προϋποθέσεων και όρων πτήσης, του 
τρόπου τήρησης των στοιχείων για τη βεβαίωση ωρών 
πτήσεων, της διατήρησης της πτητικής ενέργειας, καθώς 
και κάθε άλλης αναγκαίας λεπτομέρειας. 

δ) Διάθεσης, απογραφής, αποθήκευσης, φύλαξης, συ¬ 
ντήρησης και διαγραφής ατομικού οπλισμού και πυρομα- 
χικών. 

ε) Οργάνωσης, λειτουργίας, στελέχωσης χρησιμοποι¬ 
ούμενων μέσων και εξοπλισμού του Κέντρου Επιχειρή¬ 
σεων Λιμενικού Σώματος - Ελληνικής Ακτοφυλακής 
(Κ.ΕΠΙΧ./Λ.Σ. - ΕΛ.ΑΚΤ.) και κάθε άλλου συναφούς θέμα¬ 


τος που κρίνεται αναγκαίο για την εύρυθμη και ομαλή 
λειτουργία ταυ. 

στ) Οργάνωσης, λειτουργίας, στελέχωσης χρησιμο¬ 
ποιούμενων μέσων και εξοπλισμού του Κέντρου Άμεσης 
Δράσης Λιμενικού Σώματος - Ελληνικής Ακτοφυλακής 
(Κ.Α.Δ./Λ.Σ. - ΕΛ.ΑΚΤ.) και κάθε άλλου συναφούς θέμα¬ 
τος που κρίνεται αναγκαίο για την εύρυθμη και ομαλή 
λειτουργία του.» 

Άρθρο 42 

Στο άρθρο 128 του ν. 3079/2002 προστίθενται παρά¬ 
γραφοι 8, 9 και 10 ως ακολούθως: 

«8. Στον Πειραιά και ατις περιοχές δικαιοδοσίας των 
Λιμενικών Αρχών ιδρύονται παιδικοί σταθμοί, που εγκα¬ 
θίστανται σε οικήματα και εγκαταστάσεις του Δημοσίου 
ή σε αντίστοιχους από το Δημόσιο μισθωμένους χώ¬ 
ρους. Επιπλέον ιδρύονται παιδικές εξοχές για τα τέκνα 
των εν ενεργεία και εν αποστρατεία στελεχών 
Λ.Σ. - ΕΛ.ΑΚΤ., καθώς και θέρετρα για το εν ενεργεία και 
εν αποστρατεία προσωπικό Α.Σ.- ΕΛ.ΑΚΤ., σε οικήματα 
και εγκαταστάσεις του Δημοσίου ή σε αντίστοιχους από 
το Δημόσιο μισθωμένους χώρους. Τα θέματα ίδρυσης, 
λειτουργίας και κατάργησης των ανωτέρω, ορίζονται με 
κοινές αποφάσεις των Υπουργών Οικονομικών και Προ¬ 
στασίας του Πολίτη. Ο εξοπλισμός τους βαρύνει το Δη¬ 
μόσιο. Ο Υπουργός Προστασίας του Πολίτη, με απόφασή 
του, δύναται να μεταβιβάζει σε ιεραρχικά υφιστάμενα 
όργανα την αρμοδιότητα να συνάπτουν συμβάσεις στις 
οποίες μετέχει το Υπουργείο Προστασίας του Πολίτη, 
για την παροχή των παραπάνω υπηρεσιών. 

9. Το άγαμο προσωπικό Λ.Σ. - ΕΛ.ΑΚΤ. δικαιούται 
στρατωνισμού στις εγκαταστάσεις των Υπηρεσιών του 
Λ.Σ. - ΕΛ.ΑΚΤ., εφόσον υπάρχει η ευχέρεια, ή σε άλλα 
κατάλληλα οικήματα του Δημοσίου, ή σε μισθωμένα από 
το Δημόσιο ιδιωτικά οικήματα. Στις ανωτέρω εγκαταστά¬ 
σεις και οικήματα, δικαιούνται να διαμένουν και έγγαμοι 
που η οικογένειά τους δεν διαμένει στην έδρα της Υπη¬ 
ρεσίας τους. 

10. Λειτουργούν τράπεζες αίματος στην Αθήνα και τη 
Θεσσαλονίκη ή και σε άλλες πόλεις, εφόσον το απαι¬ 
τούν οι υπηρεσιακές ανάγκες. Οι τράπεζες αίματος στε¬ 
γάζονται σε στρατιωτικό ή πολιτικό νοσοκομείο της Αθή¬ 
νας και της Θεσσαλονίκης, η δε λειτουργία τους ελέγχε¬ 
ται από τον Διευθυντή της Υπηρεσίας Υγειονομικού. Το 
αίμα είναι προϊόν εθελοντικής αιμοδοσίας του προσωπι¬ 
κού του Λ.Σ.- ΕΛ.ΑΚΤ. ή ιδιωτών και χορηγείται στο εν ε- 
νεργεία προσωπικό του Λ.Σ. - ΕΛ.ΑΚΤ., στα μέλη της οι- 
κογένειάς τους (γονείς, σύζυγοι και τέκνα) και, εφόσον 
υπάρχει δυνατότητα, στους συνταξιούχους του Σώματος 
και στα μέλη των οικογενειών τους, κατά τις παραπάνω 
διακρίσεις. Η διαδικασία χορήγησης του αίματος καθορί¬ 
ζεται με διαταγή του Αρχηγού Λ.Σ. - ΕΛ.ΑΚΤ..» 

Άρθρο 43 

1. Στο τέλος της παραγράφου 7 του άρθρου 18 του ν. 
3511/2006 (Α' 258) προστίθεται εδάφιο ως ακολούθως: 

«Ο Υπουργός Προστασίας του Πολίτη, με απόφασή 
του, δύναται να μεταβιβάζει σε ιεραρχικά υφιστάμενα 
όργανα του Πυροσβεστικού Σώματος μέχρι και τον Διευ¬ 
θυντή Οικονομικών του Αρχηγείου Πυροσβεστικού Σώ¬ 
ματος την αρμοδιότητα να συνάπτουν συμβάσεις στις ο- 

ποιες μετέχει το Υπουργείο Προστασίας του Πολίτη, για 
την παροχή των υπηρεσιών που αναφέρονται στην πα¬ 
ρούσα διάταξη.» 

2. Στο άρθρο 9 του ν. 3907/2011 «Ίδρυση Υπηρεσίας Α¬ 
σύλου και Υπηρεσίας Πρώτης Υποδοχής, προσαρμογή 
της ελληνικής νομοθεσίας προς τις διατάξεις της Οδη¬ 
γίας 2008/115/ΕΚ «σχετικά με τους κοινούς κανόνες και 
διαδικασίες στα κράτη - μέλη για την επιστροφή των πα- 
ρανόμως διαμενόντων υπηκόων τρίτων χωρών» και λοι¬ 
πές διατάξεις» (Α' 7) προστίθεται παράγραφος 9 ως α¬ 
κολούθως: 

«9. Οι οργανικές θέσεις ειδικού επιστημονικού προσω¬ 
πικού της Υπηρεσίας Ασύλου, της Αρχής Προσφυγών 
και της Υπηρεσίας Πρώτης Υποδοχής μπορεί να καλύ¬ 
πτονται σε περιπτώσεις αδυναμίας πλήρωσης με προσω¬ 
πικό της κατηγορίας αυτής, με μετατάξεις, μεταφορές ή 
αποσπάσεις προσωπικού κατηγορίας ΠΕ νομικών, πολιτι¬ 
κών ή κοινωνικών επιστημών του Δημοσίου, του ευρύτε¬ 
ρου δημόσιου τομέα [άρθρο 2 του ν. 3861/2010 (Α' 112)] 
ή Ν.Π.Δ.Δ..» 

Άρθρο 44 

Η υπ' αριθμ. 2/48840/0022/2010 (Β' 1295 ) κοινή από¬ 
φαση των Υπουργών Οικονομικών και Προστασίας του 
Πολίτη ισχύει από 1.4.2010. 


ΚΕΦΑΛΑΙΟ Ε 
Άρθρο 45 

Μεταβατικές διατάξεις 

Οι Εθελοντές Πυροσβέστες που απέκτησαν την ιδιό¬ 
τητα πριν την έναρξη ισχύος του παρόντος νόμου κατα¬ 
λαμβάνονται εφεξής από τις ρυθμίσεις του, πλην εκεί¬ 
νων που αφορούν τις προϋποθέσεις απόκτησης της ιδιό¬ 
τητας του Εθελοντή Πυροσβέστη. 

Άρθρο 46 

Καταργούμενες διατάξεις 

Από τη δημοσίευση του παρόντος νόμου στην Εφημε¬ 
ρίδα της Κυβερνήσεως καταργούνται: 

α. Οι διατάξεις του ν. 1951/1991 (Α'84), όπως τροπο¬ 
ποιήθηκε με το άρθρο 9 του ν. 2018/1992 πλην των άρ¬ 
θρων 12 και 13, της περίπτωσης α' της παραγράφου 4 
του άρθρου 12 του ν. 3511/2006 (Α' 258), του π.δ. 
32/1992 (Α' 15) και του π.δ. 19/2006 (Α' 16), όπως τροπο¬ 
ποιήθηκε με τις διατάξεις του π.δ. 236/2007 (Α'275). 

β. Κάθε γενική ή ειδική διάταξη νόμου που αντίκειται 
στις διατάξεις του παρόντος νόμου ή κατά το μέρος που 
ρυθμίζει κατά διάφορο τρόπο θέματα που διέπονται από 
τον παρόντα νόμο. 


Άρθρο 47 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 
Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 17 Νοεμβρίου 2011 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΕΡΓΑΣΙΑΣ ΚΑΙ 
ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΠΑΠΟΥΤΣΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 17 Νοεμβρίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

